Local news, 13.07.2021\nAmbasador Švajcarske sa generalnom direktorkom Nestle Adriatic South Hub i direktorkom fabrike u Surčinu ©Nestlé Adriatic South Hub\nNakon kratke prezentacije poslovanja kompanije u proteklih nekoliko godina i informisanja o trenutnim i budućim investicionim planovima kao i o novim inicijativama u unapređenju portfolija kompanije, ambasador Šmid je obišao fabriku u pratnji stručnog vodiča. Tokom zajedničkog ručka, ambasador Šmid je imao i priliku da isproba neke od novih Nestle proizvoda koji se izvoze na evropsko tržište, uključujući i u Švajcarsku. Ambasador Šmid je čestitao menadžmentu kompanije Nestle ne samo na ambicioznim ekološkim ciljevima, već́ i na učešću u programu dualnog obrazovanja u Srbiji ispunivši sve uslove za dva obrazovna profila i dobijanje instruktorske licence. Primetio je da je Nestle kompanija otvorila svoja vrata mladim ljudima da steknu praktične i primenljive veštine u stvarnom radnom okruženju. Švajcarska podržava program dualnog obrazovanja u Srbiji koji pruža priliku za dalju podršku mladima u obrazovnom procesu kroz učenje i primenu savremenih tehnoloških rešenja u kompanijama.


Legalizacija objekata: Za kuću do 100m² taksa 5.000 dinara - Ozon Media\nSremska Mitrovica – Zakon o ozakonjenju bespravno izgrađenih objekata u Srbiji stupio je na snagu poslednje nedelje novembra meseca, a sa sobom doneo je mnoga pitanja i nedoumice koje muče Mitrovčane.\nPrimena u praksi novog Zakona u Sremskoj Mitrovici počeće narednih dana, za radio Ozon potvrdio je Vladimir Petković, načelnik Gradske uprave za za urbanizam, komunalne i inspekcijske poslove Grada Sremska Mitrovica.\n“Zakon o ozakonjenju je stupio na snagu, to je takoreći novi način legalizacije bespravno izgrađenih objekata. Primena ovog zakona znači da će svi bespravno izgrađeni objekti na teritoriji Grada Sremska Mitrovica moći da se ozakone, a rešenja o ozakonjenju imaju snagu dobijanja građevinskih i upotrebne dozvole iz prethodnog Zakona legalizaiji objekata“, rekao je Petković.\nOn je objasnio da sva lica koja nisu legalizovala svoje objekte, ali su podnela zahtev za legalizaciju u prethodnom periodu neće morati da prijavljuju naknadno ozakonjenje nego će biti uzeta u postupak i razmatranje.\n“Lica koja su podnela zahtev za legalizaciju objekta, njih oko 2000, će morati da pripreme, po našem obaveštenju koja ćemo im slati narednih dana i meseci, list nepokretnosti kao dokaz o pravu svojine i geodetski elaborat urađen od strane geometra sa grafičkim delom urađenim od strane projektanta, kako bi im mi izdali rešenje o ozakonjenju. Sva ta lica su dužna da plate taksu koja se usklađuje sa površinom objekta, ali i izradu elaborata”, rekao je Petković.\nZakonom o ozakonjenju predviđeno je da taksa za stambene objekte do 100 metara kvadratnih iznosi 5.000 dinara, do 200 kvadrata 15.000, do 300 kvadrata 20.000 dinara, a više od 300 kvadrata 50.000 dinara. Taksa za komercijalne objekte do 500 kvadrata iznosiće 250.000 dinara, za objekte od 500 do 1.000 kvadrata 500.000 dinara, za one do 1.500 kvadrata milion dinara, a više od te kvadrature tri miliona dinara.\nŠto se tiče geodetskog elaborate, prema prvim procenama cena izrade ovog dokumenta kretaće se oko 10.000 dinara, ali kako objašnjava Petković cena ne može da se fiksira zato što ona zavisi od toga koliko će projektanat i geometara naplatiti svoje usluge.\n“Onim licima koja nisu podnela zahtev za legalizaciju u prethodnom postupku biće popisani nelegalno izgrađeni objekti od strane komisije koju će forimirati Grada Sremska Mitrovica, a koju će činiti građevinski inspektori i lica koja rade u imovinsko – pravnoj službi u trenutku legalizacije objekata. Popis će se vršiti izlaskom na lice mesta upoređujući ortofoto satelitske snimke i snimke iz katastra nepokretnossti koje imamo. Takođe fizička i pravna lica koja imaju bespravno izgrađene objekate moći će prijave inspekciji svoje nelegalne objekte koje žele da ozakone”, objašnjava dalje Petković.\nKako je Petković ranije izjavio, na teritoriji Grada Sremska Mitrovica legalizovano je oko 70 odsto objekata.\nVučić u Sremskoj Mitrovici: Sutra početak proizvodnje u novom pogonu Lamesa


Otkup rashodovanih vozila - Otkup rashodovanih automobila\nRashodovana vozila predstavljaju smetnju svakom vlasniku, koji vrlo često ne znaju kako da se reše svog penzionisanog ljubimca. I dok mnogi smatraju da je prodaja ovakvog vozila često neisplativa, naša agencija za otkup rashodovanih vozila će vas uveriti svojom ponudom da je prodaja rashodovanog automobila ozbiljan dodatak vašem kućnom budžetu.\nZa svakog vlasnika rashodovano vozilo je ozbiljan problem kojeg vrlo često mnogi nisu ni svesni. Da krenemo od estetskog dela, neupotrebljivo vozilo vam samo zauzima prostor na posedu koji možete iskoristiti znatno korisnije, pogotovo ako vozilo držite u garaži ili u upotrebljivom delu dvorišta. Kao takvo vlasnik vrlo često i ne brine o održavanju vozila, pa ono skuplja prašinu, delovi počinju da korodiraju, a takvo vozilo umesto vašeg ljumca brzo se pretvara u potencijalnu zdravstvenu opasnost za vas i članove vaše porodice. Srećom, uvek se možete obratiti našoj agenciji za otkup rashodovanih automobila, kako bismo rešili vaš problem.\nČak, iako je popravka vašeg vozila preskupa, ili prevelika, da bi se ono ponovo dovelo u vozno stanje, zdravi delovi mogu da se iskoriste na različite načine. Neupotrebljiv materijal ide dalje u reciklažne centre, pa se onda od njega prave neki nove stvari, i onda on dobija svoju punu primeni. Upotrebljivi delovi se pak, koriste za popravku automobila, pa postoji mogućnost da preko naše agencije za otkup rashodovanih automobila, vaš ostareli ljubimac udahne novi život nekom drugom automobilu, i donese sreću nekom drugom vlasniku.\nIpak, pre svega mislimo da ćete vi biti zadovoljni, jer uz značajna novčana sredstva koje možete dobiti od agencije za otkup rashodovanih vozila, možete se okrenuti nekim novim investicijama, ili čak kupovini nekog novog automobila, koji će dostojno zameniti vaše rashodovano vozilo. Sve više ljudi se okreće ovom rešenju, jer su benefiti očigledni, a mana nema.\nUkoliko se odlučite za baš našu agenciju za otkup rashodovanih vozila, mi vam garantujemo najpovoljniju uslugu na tržištu, kojom ćete biti jako zadovoljni. Mi poslujemo sa kompletnom papirologijom, jer nam je važno da čitav proces prenosa vlasništva protekne u skladu sa propisima, na obostrano zadovoljstvo. Usluga koju vam nudimo je brza i efikasna, a čitav posao može biti zaključen u rekordnom vremenskom roku, jer se naši agenti nalaze u svim većim gradovima u Srbiji.\nNaš interes je prvenstveno zadovoljstvo klijenata sa kojima poslujemo, pa strogo vodimo računa i držimo se maksime da je klijent uvek u pravu. Fer uslovi i korektno obavljen posao su preduslov svake buduće saradnje kojoj se unapred radujemo, pa ćemo se potruditi da u otkup rashodovanog vozila unesemo i dozu prijateljstva koju negujemo sa svim našim klijentima.\nNa vama je samo da nas pozovete na naše kontakt telefone, ili da nam pošaljete poruku e-mailom ili preko društvenih mreža, i otkup rashodovanog automobila ćemo zaključiti u rekordom vremenskom roku.


CAE je glavni ispit naprednog engleskog koji se traži kad je reč o zahtevnim profesionalnim i akademskim situacijama. Ovaj Kembridž ispit Vam nudi:\nGlobalno priznanje – više od 12,000 univerziteta i koledža, poslodavaca i vladinih organizacija širom sveta priznaju diplomu CAE ispita\nFleksibilnost – više ispitnih rokova Vam omogućava da birate kada želite da polažete ispit\nIzbor – CAE je dostupan kao ispit u pismenoj formi ili elektronskoj kako bi Vam omogućio da govorite, čitate i pišete na engleskom na naprednom nivou.\nSastoji se iz 5 delova: čitanje i razumevanje zajedno sa upotrebom engleskog jezika, pisanje, slušanje i govor. Naša priprema za ispit uključuje sistematski pristup svim delovima ispita i sadrži raznolike aktivnosti a sve u cilju poboljšanja znanja engleskog i razvoja jezika i veština potrebnih za uspešno polaganje ispita. Časovi se održavaju 2 puta nedeljno i svaki čas traje 85 minuta. Priprema za ovaj ispit može trajati od godinu do godinu i po dana u zavisnosti od predznanja polaznika.\nSajt Univerziteta u Kembridžu (Detaljnije)\nKembridž engleski: Proficiency poznat i kao Cambridge Certificate of Proficiency in English(CPE) je dokaz da ste visoko kompetentni kada je u pitanju engleski jezik.\nCambridge English: Proficiency - C2 po Zajedničkom evropskom referentnom okviru za jezike (ZEROJ).\nOva kvalifikacija dokazuje da potpuno vladate engleskim jezikom i da ga bez problema koristite u svim situacijama koje zahtevaju tečno korištenje jezika, uključujući zahtevna istraživanja, akademski i kontekst vaše profesije. Ovaj ispit je najviši nivo kvalifikacije koju pruža Cambridge English.\nIspit CPE polažete kao dokaz poslodavcima da engleski jezik koristite na nivou potrebnom za obavljanje viših rukovodećih funkcija ili kad želite da prijavite doktorat na univerzitetu gde se predavanja odvijaju na engleskom jeziku.Priprema za ovaj ispit može trajati od godinu do godinu i po dana u zavisnosti od predznanja polaznika. Ovaj ispit je dokaz da možete da:


Igra “Cars 2” u prodaji\nposted on Jun. 23, 2011 at 4:02 pm 23. June 2011\nIgrači postaju delovi internaciolne špijunske mreže dok se takmiče da postanu najbrži trkački automobili na svetu!\nKompanija Dizni je danas objavila prvu igru ovog akcijom nabijenog leta – u pitanju je video igraCars 2, koja prati istoimeni film. Igra se pojavila za aktuelne igračke platforme – PC, PS3, Wii i NDS, a film će bioskopsku premijeru u Srbiji doživeti u septembru. Igrači će uživati u intrigama i uzbudljivim misijama, a za to vreme će se i trkati po neverovatnim stazama, pokušavajući da dođu do titule najbržeg svetskog trkačkog automobila. Na putu do cilja moći će da koriste i svoje špijunske sposobnosti, pa će trke povremeno ličiti na prave male bitke.\nRekordan broj porudžbina za Erbas na aeromitingu u Parizu


Šalter za pomoć privrednicima | Regionalne\n- Naš rad podređen je boljem životu naših građana. A stvaranje boljih uslova za poslovanje je jedan od naših najvažnijih zadataka. Otvaranje šaltera za podršku je prvi korak, jer planiramo da otvorimo kancelariju za razvoj preduzetništva. Siguran sam da će to našim preduzetnicima olakašati poslovanje, ali i inspirisati Mioničane da pokrenu nove poslove - rekao je Boban Janković, predsednik opštine Mionica.\n- Uz podršku predsednika Vučića i Vlade Srbije Mionica se razvija brže nego ikad. U infrastrukturu samo ove godine investiramo preko 1,5 milijardi dinara. A intenzivno radimo i na otvaranju novih radnih mesta. Nova industrijska zona ojačaće privredu našeg kraja. Do sada smo uložili 7 miliona dinara i vodimo pregovore s četiri zainteresovana investitora. Naš glavni zadatak je da obezbedimo bolji standard i bolje uslove života za naše građane - istakao je Janković.


koncert Arhive - Stranica 3 od 3 - DRINA.INFO - Informativni portal zapadne Srbije i Podrinja\nDrina info portal\t jan 13, 2017 0\nNa Kraljevom trgu na Zlatiboru za doček Pravoslavne nove godine koncert će održati Ana Kokić. Nastup ove poznate estradne zvezde počinje u 22.00 časa. U sklopu dočeka Pravoslavne nove godine na Zlatiboru u Jablanici će biti organizovan…\n23. DRINSKA REGATA: Željko Joksimović najavljuje spektakl u Bajinoj Bašti\nDrina info portal\t jul 19, 2016 0\nPrvog dana Most Festa u Bajinoj Bašti, u petak 22. jula veliki koncert na izletištu Rača održaće Željko Joksimović. Jedna od najvećih balkanskih zvezda poručuje da se raduje nastupu na obali Drini i najavljuje veliki spektakl za sve goste 23.…\n23. DRINSKA REGATA: Sav prihod od koncerta Saše Matića za malog Despota\nDrina info portal\t jul 15, 2016 0\nU sklopu 23. Drinske regate u Bajinoj Bašti u četvrtak, 21. jula u Sportskom centru "Braća Milutinović" veliki koncert imaće poznati estradni umetnik Saša Matić. Ulaznice se neće naplaćivati već će na bazi dobrovoljnosti na ulazu posetioci…\nBAJINA BAŠTA: Saša Matić na 23. Drinskoj regati\nDrina info portal\t jun 9, 2016 0\nJedan od najpopularnijih pevača narodne muzike, Saša Matić, imaće veliki koncert na ovogodišnjoj 23. Drinskoj regati u Bajinoj Bašti. Kako je najavljeno na zvaničnoj stranici pevača koncert će se održati u četvrtak, 21. jula. Od…\nMOST FEST 2016: Željko Joksimović, Bajaga, S.A.R.S. i Marčelo\nDrina info portal\t jun 1, 2016 11\nOvogodišnji Most Fest održava se 22. i 23. jula kao sastavni deo 23. Drinske regate u Bajinoj Bašti. Za prvo veče festivala predviđen je veliki koncert Željko Joksimović a program će biti upotpunjen nastupima nekoliko predgrupa. Drugo veče je…\nBAJINA BAŠTA: Koncert povodom Međunarodnog dana retkih bolesti\nPovodom Međunarodnog dana retkih bolesti Udruženje osoba obolelih od retkih bolesti i osoba sa invaliditetom iz Bajine Bašte organizuje koncert muzičke sekcije Udruženja 29. februara sa početkom u 19 časova u galeriji Ustanove kulture. Na…\nBOŽIĆNI KONCERT: „Atomsko sklonište“ u Bajinoj Bašti\nDrina info portal\t dec 29, 2015 0\nNa tradicionalnom Božićnom koncertu u Bajinoj Bašti, 7. januara 2016. godine, nastupiće poznata pulska rok grupa "Atomsko sklonište" dok će predgrupa biti energični rok bluz trio „Texas Flood”. "Atomsko sklonište” je osnovano daleke…


U Unesku smo pobedili SAD, Nemačku, Francusku a ne Pacolija i Tačija | Novine Toronto\nMinistar spoljnih poslova Ivica Dačić ocenio je da je Srbija, povodom odluke Prištine da odloži zahtev za prijem Kosova u Unesko, odnela "veliku pobedu".\n"Imali smo plan Stejt departmenta ko će kako da glasa u Unesko. To je naša velika pobeda, pobedili smo SAD, Veliku Britaniju, Francusku, Nemačku, Tursku, Saudijsku Arabiju, a ne Hašima Tačija ili Bedžeta Pacolija", kazao je Dačić gostujući na televiziji Pink. On je dodao da je Srbija tu pobedu ostvarila "pričom, ubeđivanem, posvećenošću".\nDačić je ocenio da Srbija ima "veliku rupu u diplomatskim odnosima", jer kako je naveo, "potcenjuje neke zemlje" koji su joj prijatelji. Reč o zemljama za koje "Tito još nešto znači" i koje imaju velika pozitivna sećanja iz prošlosti odnosa sa Jugoslavijom.\nDačić je ocenio da su predstojeći beogradski izbori važni jer će se njima meriti i da li predsednik Srbije i lider Srpske napredne stranke (SNS) Aleksandar Vučić ostaje na vlasti.\nDačić je ocenio da se navodima Ukrajine o zabrinutosti da srpski plaćenici učestvuju na ruskoj strani u borbama u Donbasu želi postići da se Srbija dodatno pritisne da se distancira od Rusije.


Travel Partner, Beograd - TU magazin\nTravel Partner, Beograd\nAgencija Travel Partner iz Beograda bavi se organizacijom grupnih i individualnih putovanja – porodična putovanja, sportske pripreme, razne manifestacije, poslovna putovanja, tim bildinzi, medicinski turizam, krstarenja, avio karte, izleti, transferi\nMala agencija koja broji petoro zaposlenih osnovana je u Beogradu 2014. godine. Od početka nastanka rade kao organizatori putovanja oslanjajući se na sopstveno, dugogodišnje iskustvo u turizmu. Pažljivo vode brigu o svojim klijentima za koje organizuju kako individualna, tako i grupna putovanja. Bez obzira da li se opredeljuju za neki aranžman iz agencijske ponude, ili žele jedinstveno putovanje, Travel Partner je tu da kreira putovanje po meri svojih klijenata.\nNa raspolaganju klijentima 24/7\nIako je godina bila specifična, način rada u agenciji se nije promenio i na raspolaganju su klijentima 24/7. Polako su počele da se otvaraju sve destinacije i za domaće turiste, a agencija je na raspolaganju svojim klijentima i kad su u pitanju formulari i prijave u vezi sa zahtevima pojedinačnih zemalja.\nLeto 2021 – Egipat, Turska, Grčka\nDestinacije koje su trenutno u ponudi su Egipat, Turska, Grčka, Crna Gora i Albanija, koju su relativno skoro počeli da rade.\nHurgada i Šarm el Šeik u Egiptu su veoma popularana odredišta jer su cene aranžmana avionom, uključujući sve transfere i all inclusive uslugu veoma prihvatljive za naše tržište i predstavljaju glavnu prednost te destinacije. Za Egipat je sada potreban jedino sertifikat o vakcinaciji, odnosno potvrda o primljenim vakcinama, pa na ovu destinaciju odleti nekoliko aviona u toku dana jer je potražnja velika.\nTurska i Grčka su takođe ublažila mere, uslovi za ulazak u te zemlje su olakšani, a naročito je za Grčku važno što deca mlađa od dvanaest godina ne moraju da se testiraju.\nU ponudi je veliki broja destinacija u Turskoj kao što su Bodrum, Antalija, Kemer, Kušadasi, Alanja, Belek, Side, Marmaris…\nU Grčkoj su takođe na raspolaganju kako kopnene, tako i ostrvske destinacije – Olimpska regija, Halkidiki, Kefalonija, Krf, Tasos, Krit, Rodos, Skiatos…\nCrna Gora i Albanija kao destinacije za letovanje imaju prednost što su relativno blizu i nisu potrebni nikakvi testovi, te nema prepreka za letovanje. Crna Gora se kao destinacija polako vraća na naše tržište, iako su u poslednjih nekoliko godina hoteli sve luksuzniji i manje pristupačni našem tržištu. U ponudi agencije su letovališta duž cele obale, od Ulcinja do Herceg Novog.\nAlbanija nudi povoljne hotele, odličnu uslugu i reakcije klijenata po povratku su veoma pozitivne. Najprepoznatljivija letovališta u ovoj zemlji su Drač, Ksamil, Saranda i Valona.\nPoslednjih nekoliko godina Travel Partner radi planiranje i organizaciju tim bildinga za kompanije. To im ujedno predstavlja i izazov i zadovoljstvo. Od samog početka osnivanja, u Travel Partneru su težili da budu jedinstveni i prepoznatljivi, a upravo organizacija tim bilding aktivnosti predstavlja nešto što žele da usavrše i budu poznati po tome. Tim bilding nisu samo putovanje i smeštaj u hotel, već i svakodnevna organizacija slobodnog vremena klijenata, što u vidu izleta, krstarenja, kao i samih igara u kojima se oni takmiče i učvršćuju svoje prijateljstvo na jedan veoma aktivan i dinamičan način, što je upravo i cilj ovakvih putovanja. Destinacije održavanja tim bildinga nisu samo u Srbiji, već i u Italiji, Turskoj, Portugalu, na Siciliji, Malti, Kipru… Zadovoljni klijenti se iz godine u godinu vraćaju, što agenciji govori da posao rade dobro i daje im podsticaj za usavršavanje.\nZa više informacija o ponudama posetiti sajt www.travelpartner.rs\nPrethodni tekstKako izgleda novi karantin u Kini?\nSledeći tekstRegent Porto Montenegro se predstavio na „Emotions“ sajmu


Tag / Telekom Kosova / Vesti online\nTelekom Kosova je saopštio da se pozivni broj Srbije 381 od 24. marta neće više koristiti na KiM, prenosi Koha, a zamenik direktora Kancelarije za KiM Dušan Kozarev tim povodom kaže da se za...\nTelefonski saobraćaj između centralne Srbije i Kosova i Metohije odvija se i odvijaće se po domaćim tarifama, saopštila je vladina Kancelarija za KiM.\n"Prodaja 70 odsto PTT Kosova nelegalna"\nKancelarija za Kosovo i Metohiju Vlade Srbije saopštila je da prodaja 70 odsto Telekoma i PTT-a na Kosovu nije legalna, jer su ti objekti u celosti u vlasništvu Telekoma Srbije i PTT Srbije.\nTači prodao Nemcima "Telekom Kosova"\n"Hezbolah" kupuje Poštu i Telekom Kosova?\n12:24 >> 14:08\nOlbrajtova digla ruke od Telekoma Kosova\nBivši američki državni sekretar Medlin Olbrajt se povukla iz trke za privatizaciju Pošte i telekoma Kosova, piše danas "Zeri", pozivajući se na neimenovane izvore.\nAmeri hoće da unovče slavu na Kosmetu\nKompanija bivše američke državne sekretarke Medlin Olbrajt i firma za koju lobira bivši specijalni izaslanik SAD za Kosovo Džejms Perdju glavni su konkurenti za kupovinu kosovskog telekoma, a...\nKosovo tuži Srbiju za 30 miliona evra\nDogovor Beograda i Prištine oko telekomunikacija i energetike biće težak zadatak za rešavanje. Počevši od činjenice da je Srbija osnivač svih preduzeća koji se tim poslom bave, a da kosovska...\nSejdiu: Povlačenje iz vlade zbog poteza partnera\nPredsednik Demokratskog saveza Kosova Fatmir Sejdiu izjavio je da je ta stranka odluku o napuštanju vlade donela nezadovoljna ponašanjem koalicione partnerske Demokratske partije Kosova prilikom...


Film „Dara iz Jasenovca“ vraćena na IMDb platformu i može da se ocenjuje – stigla nova loša kritika Los Anđeles tajmsa – RASEJANJE.info\n05.02.2021 10.02.2021 Katarina\tDara iz Jasenovca, Film, IMB, Oskar, Predrag Gaga Antonijević\nSrpski film „Dara iz Jasenovca“ reditelja Predraga Gage Antonijevića ponovo može da se ocenjuje na filmskoj platformi IMDb. Zabranu pre tri dana su uveli administratori sajta zbog „rata glasovima“ srpskih i hrvatskih korisnika. Film je podsećamo bio dobro ocenjen sve dok nije stigla negativna kritika u časopisu Varajeti. U njemu je priča o stradanju u logoru Jasenovac ocenjena kao srpska propaganda. Odmah po objavljivanju kritike, na IMDb platformi pripadnici hrvatske zajednice su namerno počeli da filmu daju najnižu ocenu, što je povredilo mnoge Srbe, koji su preko društvenih mreža pozvali sunarodnike da film ocene što bolje „kako bi pobedili Hrvate čiji rejting namerno obaraju“.\nFilm je povučen i zbog činjenice što se ocenjivao a da nije bio pogledan. Imao je premijeru u Granačni na Kosovu i Metohiji, tek od se danas prikazuje u američkim bioskopima, a premijera u Beogradu je zakazana za 22. april. Na IMDb platformi film je za sada ocenilo nepunih 40.000 korisnika. Prosečna ocena je 9,5.\nNa žalost, film o stradanju srpske dece u logoru Jasenovac, koji je ispričan kroz dušu jedne djevojčice kada je 1942. godinu nakon velike ustaško-nemačke ofanzive na Kozari, lokalno stanovništvo masovno završavalo u koncentracionim logorima, se suočio na novom negativnom kritikom. Kritičar Los Anđeles tajmsa Robert Abele smatra da je „najciničnije da je film kandidat za Oskara”. Po njemu je film „žalostan znak da za neke ljude put do nagrade i uglednosti – i naizgled, efikasne poruke protiv komšija – ide preko holokausta, navodeći da je Jasenovac bio logor za Jevreje. „Ono što epsko delo varvarstva i sentimentalnosti Predraga Antonijevića želi da isforsira jeste da je uništavanje Srba bio stvarni cilj i da su deca imala svoj sopstveni logor” prenosi Tanjug i dodaje da je „naročito uznemirujuća Antonijevićeva upotreba elemenata fantazije za svaku smrt”.\nMeđutim, uprkos turbulencijama, navodi se u saopštenju distributera, „Dara iz Jasenovca” edukativno je ostvarenje koje na umetnički način osvetljava značajan deo istorije, prenosi Tanjug i dodaje da su filmom na veoma posvećen i pozitivan način bavili brojni eminentni sajtovi specijalizovani za film.\n← U subotu se održava Svetosavski bal „Pariz u Beogradu“\nOd nedelje ponovo dozvoljena bogosluženja u Austriji, uz obavezne FFP2 maske i razmak od 2 metra →


Potpisan protokol o granici između BiH, Srbije i Crne Gore\nM. P. 15. maja 2019. 15:41\nPredstavnici BiH, Srbije i Crne Gore potpisali su danas u Sarajevu Protokol o određivanju tromeđne granične tačke između tri države, što je ocenjeno kao zalog za trenutne i buduće generacije — kako bi u skladu s međunarodnim pravom građani mogli slobodno da se kreću.\nTromeđa se nalazi na mestu zvanom Zelena Glava, odnosno između mesta Pljevlja, Priboj i Čajniče.\nProtokol su potpisali ministar civilnih poslova Bosne i Hercegovine Adil Osmanović, državni sekretar u Ministarstvu unutrašnjih poslova Crne Gore Dragan Pejanović i generalni sekretar Ministarstva spoljnih poslova Republike Srbije Veljko Odalović.\nOdalović je naveo da je Srbija apsolutno stavila u prioritet rešavanje regionalnih pitanja.\n„Svi smo zajedno prepoznali da sva pitanja zahtevaju ovakav pristup rešavanja. Ovakvim činovima ćemo stvoriti preduslov za jednu mnogo kvalitetniju zajedničku saradnju. Stvari se moraju gledati u kontekstu zajedničkog rešavanja problema“, rekao je Odalović, dodavši da su svi na dobitku.\nOsmanović je kazao da potpisivanje protokola ide u prilog jačanju međusobne saradnje i uvažavanja tri države.\nOtvorena granica između Mađarske i Srbije, nema karantina\nSrbija se zatvara: Blokada na granicama, u zemlju mogu samo naši…\nOčaj na tursko-grčkoj granici: Ovo je pravo bojno polje\nBivši šef CIA: Sve na severu da pripadne Srbiji, a sve južno od Ibra…\n„Potpisivanje protokola je zalog za buduće generacije država-potpisnica, da se njihovi građani u skladu s međunarodnim pravom slobodno kreću, ceneći mir kao vrhunsko dostignuće“, kazao je Osmanović, ocenivši da je protokol potpisan i zarad punopravnog članstva u EU.\nNaveo je da sve zemlje Balkana koje priželjkuju članstvo, moraju da se obavežu na prevladavanje nasleđa prošlosti, postizanje pomirenja i rešavanje otvorenih pitanja, naročito graničnih sporova.\n„Uveren sam da će se ovaj protokol, čije je zaključivanje logičan sled, uskoro implementirati i doprineti jačanju prijateljskih odnosa država-članica“, rekao je Osmanović, preneo je sarajevski portal „Kliks“.\nPejanović je takođe izrazio zadovoljstvo potpisivanjem protokola tromeđne tačke BiH, CG i Srbije.\n„Ovo je potvrda kvalitetnih susedskih odnosa. Šaljemo još jednu dobru poruku da zemlje Zapadnog Balkana mogu samostalno da rešavaju ovakve dileme sopstvenim kapacitetima. Tromeđa se nalazi na mestu zvanom Zelena Glava, odnosno između mesta Pljevlja, Priboj i Čajniče. Tromeđna granična oznaka biće postavljena, a oblik i dimenzije usaglasili su stručnjaci sve tri potpisnice protokola“, kazao je Pejanović.\nPrema njegovim rečima, EU neće uvoziti bilateralne sporove.\n„Doprineće stabilizaciji, poštovanju teritorijalnog suvereniteta i integriteta. Verujem da će potpisivanje današnjeg protokola dodatno podstaći za rešavanje drugih sporova i jačati naše bratske, dobrosusedske odnose i saradnju“, istakao je Pejanović.\nNa pitanje koje su sporne tačke na granici BiH i Srbije, Osmanović je kazao da su to četiri tačke i to hidroelektrana „Zvornik“, hidroelektrana „Bajina Bašta“, pruga Beograd-Bar i opština Priboj.\n„Stav BiH je da se prvo potpiše sporazum o granici, a da nakon toga pristupimo eventualnim intervencijama i rešavanju spornih pitanja“, rekao je Osmanović.\nTači obelodanio svoje „rešenje“ u vezi sa Kosovom\nJanjić o izjavi Tačija: To je njegova želja, pojam priznanja države je…\nCvejić u odgovoru na pismo M. Tepić: Savet REM može da se reformiše\nPotvrdjena izborna lista PSG\nDJB predao izbornu listu: Za suverenističku opciju u Skupštini\nJanjić o izjavi Tačija: To je njegova želja, pojam priznanja…\nDJB predao izbornu listu: Za suverenističku opciju u…\nCvejić u odgovoru na pismo M. Tepić: Savet REM može da se…\nPriština samo čeka da u Americi oni stari opet budu — novi…


Trka dobrote u okviru Beogradskog maratona - Sportske vesti - Savremenisport.com\nNaslovna :: Sportske vesti ::\tTrka dobrote u okviru Beogradskog maratona\nBeogradski maraton promoviše dobročinstvo, što je osobina koja je oduvek karakterisala Beograđane i srpski narod u celini. Nastavićemo da podržavamo Beogradski maraton jer želimo da se ta manifestacija razvija i beleži sve veći broj učesnika, rekao je gradonačelnik Beograda prof. dr Zoran Radojičić na pres-konferenciji koja je održana u Starom dvoru povodom Trke dobrote, koja se održava u okviru 32. Beogradskog maratona.\nOvaj događaj je deo projekta za unapređenje okvira za davanje koji finansijski podržava Američka agencija za međunarodni razvoj USAID, a sprovodi Koalicija za dobročinstvo, koju predvodi Fondacija Ana i Vlade Divac, dok su ostali članovi Trag fondacija, Catalyst Balkans, SMART kolektiv, Srpski filantropski forum, Forum za odgovorno poslovanje i Privredna komora Srbije.\nGradonačelnik je istakao da je Beogradski maraton za Grad Beograd važan iz nekoliko razloga, od kojih je na prvom mestu promocija sporta i zdravog života.\n– Poruka koju želimo da pošaljemo Beograđanima je da je važno učestvovati na maratonskoj trci i generalno se baviti fizičkom aktivnošću. Tome bih dodao da nema efikasnijeg leka od tridesetominutne brze šetnje ili trčanja svakog dana. To je put kojim se, korak po korak, stiže do polumaratonske ili maratonske trke. Zdravi stilovi života veoma su važni jer direktno utiču na poboljšanje kvaliteta života u našem gradu – rekao je Radojičić.\nGradonačelnik je podsetio da je Beogradski maraton dugogodišnji brend našeg grada, koji srpsku prestonicu stavlja na mapu metropola koje imaju priliku da budu domaćini maratonske trke.\n– Savet za filantropiju, sa premijerkom Anom Brnabić na čelu, daje svoj doprinos dodatnom unapređenju i promociji ovom vidu humanosti. Želimo da pronađemo pravi način kako bi ljudi koji žele i mogu da pomognu, to uradili na najefikasniji način. Pozivam Beograđane da u što većem broju učestvuju na maratonu i Trci dobrote kako bismo prikupili više sredstava za pomoć – dodao je Radojičić.\nDirektor Beogradskog maratona Dejan Nikolić istakao je da postoji želja da se dođe do sistemskog rešenja situacije u kojoj Beogradski maraton može i dalje da služi kao platforma za dobročinstvo.\n– Beogradski maraton u poslednjih 25 godina deluje na tom polju i zbog toga je prošle godine u Atini dobio najveće svetsko priznanje po tom pitanju – AIMS Social award. Veoma smo ponosni na tu nagradu jer pokazuje kakav je odnos Beogradskog maratona prema društvu i zajednici. Očekujemo da će ove godine na Beogradskom maratonu, polumaratonu i Trci zadovoljstva učestvovati rekordan broj trkača, između 27 i 28 hiljada. Beogradski maraton se ove godine organizuje pod loganom “Trči, uživaj, pomozi nekome” – rekao je Nikolić.\nDirektorka Kancelarije za demokratski i ekonomski razvoj USAID-a Lora Pavlović istakla je da ovogodišnji Beogradski maraton vidi kao izuzetnu priliku kako za učešće u trci tako i za „kulturu davanja”. Ona je dodala da je tokom prethodnih godina USAID radio na poboljšanju lokalnih zajednica i unapređenju kvaliteta života u Srbiji.\nČlan Upravnog odbora Srpskog filantropskog foruma Veran Matić rekao je da bi sve manifestacije kojima se Srbija ponosi trebalo da imaju aspekt vezan za dobročinstvo. Za to bi trebalo da nađemo najširu moguću participaciju i podršku.\nTrka dobrote u okviru Beogradskog maratona okupiće trkače i organizacije koje prikupljaju sredstva za rešavanje društvenih problema.\nSve aktivne kampanje na platformi “Trka dobrote u okviru 32. Beogradskog maratona” možete podržati ovde:\nDatum: 27.03.2019. Autor: Beogradski maraton\n+ Finale Lige Regiona Zapadna Srbija: M...\n+ Dejan Valek najbolji na početku lige\n+ Tijana Bošković MVP turskog kupa\n+ Kup SS Beograda: Tandem kadetkinja na...


Muškarac ubijen u sačekuši pred ženom i djetetom - BIGportal.ba\nMuškarac ubijen u sačekuši pred ženom i djetetom\n17 Januara, 2020 17 Januara, 2020 0260\nŽrtva je Marko V, iz Kotora, koji je nedavno došao u Srbiju iz inostranstva.\nU klasičkoj sačekuši ispred škole u Ulici Danila Lekića Španca, Marko V. je ubijen, i to dok je u kolima bio sa ženom i detetom.\nPrema saznanjima Kurira, muškarac je bio u kolima sa ženom i malim detetom u vozilu BMW i čekao je drugo dete ispred škole. U tom momentu, ubica mu je prišao sa leđa, došao do vozačevih vrata i pucao mu u glavu.\nKako saznaje Kurir, ubijeni Marko V. inače je godinama radio kao mornar na prekookeanskim brodovima. Iako nije bio iz kriminogene sredine, prema operativnim saznanjima policije, bio je uključen u šverc narkotika iz Južne Amerike ka Evropi. Ipak, operativna saznanja ukazuju na to da nije bio pripadnik ni škaljarskog, niti kavačkog kriminalnog klana iz Kotora.\nZelenski “dozvolio” Gončaruku da ostane premijer Ukrajine\nOglasio se mladić kog su “otele” dvije djevojke: Neću se vraćati kući nikad


Za zaštitu od nepogoda 70 miliona evra - BIZlife\n18/05/2015 | 12:53\nZa zaštitu od nepogoda 70 miliona evra\nDirektor vladine Kancelarije za obnovu i pomoć poplavljenim područjima Marko Blagojević izjavio je da će ove godine početi realizacija projekata u cilju prevencije od elementarnih katastrofa, čija je vrednost oko 70 miliona evra.\nBlagojević je, posle međunarodnog skupa stručnjaka za smanjenje rizika od katastrofa, kazao da je 50 miliona evra obezbeđeno kroz donacije (od čega 40 miliona iz evropskih fondova), a da je 20 miliona kredit koji je uzet kod Svetske banke.\nPrema njegovim rečima, novi projekti će se zidati u Paraćinu, Svilajncu, Šabcu, Bogotiću, Aleksincu, Bačkoj Palanci, Raškoj, Novom Pazaru, Negotinu. Očistiće se 60 kilometara kanala u Obrenovcu, 36 km trenežnih kanala u Surčinu i na Novom Beogradu, a planirana je i kupovina mobilne opreme za zaštitu od plavljenja.\nBlagojević je kazao da će se raditi analiza koja je neophodna za studiju zaštite od plavljenja Kolubare, ali i katastar klizišta, jer je procena da trećina teritorije u zemlji nalazi pod klizištima.\n"2015. je godina prevencije, prošla godina je bila godina obnove. Greške više ne smemo da pravimo", rekao je Blagojević.\nStalna koordinatorka Ujedinjenih nacija i stalna predstavnica Programa Ujedinjenih nacija za razvoj (UNDP) u Srbiji Irena Vojačkova-Solorano naglasila je da se veliki broj projekata odnosi na lokalne samuprave i da ih je zato neophodno povezati i ojačati.\nBoravak oko 40 iskusnih stručnjaka iz ove oblasti u Srbiji obuhvatiće pored Beograda i posete opštinama, gde će i predstavnici lokalnih samoprava imati prilike da sa gostima iz inostranstva razmene iskustva u radu na smanjenju rizika od prirodnih katastrofa.\nBamford: Britanija može da preživi bez EU\nUprava za kapitalna ulaganja raspisala konkurse vredne 320 miliona dinara


Svečano otvoren četvrti Pozorišni Кustendorf uz podršku NIS-a - Bizlife.rs\nSvečano otvoren četvrti Pozorišni Кustendorf uz podršku NIS-a\nPredstavom Jugoslovenskog dramskog pozorišta „Zašto je poludeo gospodin R.“ svečano je otvoren Pozorišni Кustendorf, koji se četvrtu godinu zaredom održava uz podršku kompanije NIS. Ovogodišnji festival se održava pod sloganom „Društvo spektakla“ i za cilj ima da odgonetne ulogu pozorišta u savremenom društvu.\nPrvog dana festivala, u takmičarskom programu su se predstavile Akademija umetnosti u Novom Sadu, sa predstavom „Кiseonik“ Ivana Viripajeva i Fakultet dramskih umetnosti iz Beograda sa komadom „Džordž Кaplan“, Frederika Zontaga, dok će se sutra nadmetati, Filmska akademija iz Lođa, Poljska, sa komadom „Cena života“, dobitnice Pulicerove nagrade, Martine Majok i Državna pozorišna akademija iz Jaroslavlja, Rusija, odigraće „Čehov.nekst“ (Čehov.next).\nDrugog festivalskog dana, studenti će imati prilike da prisustvuju panelu na temu „Pozorište u društvu spektakla“, kojom će moderirati osnivač festivala i naš poznati reditelj Emir Кusturica.\nКompanija NIS je četvrtu godinu zaredom generalni sponzor Pozorišnog Кustendorfa. Pružanje podrške projektima iz oblasti kulture, nauke i obrazovanja, sa posebnim akcentom na razvoj mladih talenata, jedan je od strateških ciljeva kompanije NIS, koji se realizuju pod sloganom „Budućnost na delu“.


Visoka škola PEP - Visoka škola za poslovnu ekonomiju i preduzetništvo: Mladi preduzetnik\nU okviru saradnje sa srednjim školama Visoka škola za poslovnu ekonomiju i preduzetništvo (VŠPEP), kao visokoškolska ustanova koja posebna akcenat stavlja na razvoj preduzetničkih sposobnosti i veština vođenja biznisa u realnim uslovima kod mladih, VŠPEP razvila je posebna program omladinskog preduzetništva pod nazivom „Mladi preduzetnik“. Ovim projektom VŠPEP, zajedno sa svojim partnerima iz sveta preduzetništva i biznisa, nastoji da srednjoškolskoj omladini na originalan, praktičan, razumljiv i zanimljiv način približi oblast preduzetništva i biznisa.\nVisoka škola za poslovnu ekonomiju i preduzetništvo (VŠPEP) je renomirana, akreditovana, visokoškolska ustanova akdemskih studija koja već osam godina pruža fakultetsko obrazovanje mladima iz oblasti poslovne ekonomije, preduzetništva, finansija, bankarstva i osiguranja. Kao lider u obrazovanju u oblasti preduzetništva, VŠPEP takođe ispunjava i svoju ulogu društveno odgovorne institucije i u godini preduzetništva u Srbiji i Evropi želi da srednjoškolskoj omladini pomogne u profesionalnoj orijentaciji i izboru, za njih najbolje poslovne budućnosti, a široj društvenoj zajednici i privredi Srbije u obezbeđivanju kvalitetnijih kadrova.\nProgram predstavlja deo saradnje VŠPEP sa srednjim školama, a sa ciljem da mlade već u srednjoškolskom uzrastu usmeri ka preduzeništvu.\nProjekat podrazumeva angažman srednjoškolaca, koji će imati priliku da demonstriraju svoj rad, znanje i kreativnost, realizacijom učeničkih projekata uz mentorsku podršku nastavnika škole i profesora VŠPEP koji će im pružiti odgovarajuće konsultacije i održati prigodna predavanja.\nVisoka škola za poslovnu ekonomiju i preduzetništvo (VŠPEP) zajedno sa svojim poslovnim partnerima organizuje projekat „Mladi preduzetnik“, koji se sastoji od sledećih aktivnosti:\nAKTIVNOSTI UČENIČKIH TIMOVA\nTimovi će biti sastavljeni od učenika srednjih škola koji su pozvani da uzmu učešće na konkursu za identifikaciju poslovne, preduzetničke ideje i njene razrade kroz:\nPripremu eseja/poslovnog plana\nFinansijsku analizu predložene ideje\nFinansijsku ocenu prihvatljivosti predloga\nSvaki od učeničkih timova će imati po jednog mentora nastavnika škole i profesora VŠPEP koji će ih voditi kroz proces razvoja poslovne ideje i njegove finansijske analize.\nPored pomoći koju će pružati učeničkim timovima profesori VŠPEP će u školama u dogovoru sa direktorima, nastavnicima i učenicima povremeno održavati predavanje na dogovorene teme. Profesorima VŠPEP bi se po potrebi teme projekta pridružili menadžeri iz organizacija pokrovitelja projekta.\nZavršna ceremonija je kraj interaktivnog procesa na kome će učenički timovi prezentovati njihove projekte, a žiri sastavljen od predstavnika pokrovitelja (banaka, osiguravajućih kuća i drugih kompanija) i profesora VŠPEP izabraće najbolje učeničke radove i proglasiti pobednika. VŠPEP kao organizator Projekta sprovešće završnu ceremoniju dodele nagrada, promociju projekta uz učešće medija i eventualno obezbeđenje generalnog medijskog pokrovitelja projekta.\nPobednici školskim takmičenja mogu da računaju na učešće na finalnom skupu koji će se organizovati (orijentaciono) aprila/maja 2017. u prostorijama VŠPEP (tačan datum će biti naknadno određen).\nVŠPEP je za pobednike predvideo vredne nagrade: vaučare za svakog člana pobedničkog tima u vrednosti od 500 evra za studiranje na VŠPEP. Vaučer glasi na donosioca.\nUz ove nagrade, VŠPEP će dodatno pripremiti nagrade u saradnji sa svojim partnerima iz oblasti biznisa.\nMladi preduzetnik radna sveska\nPrijava timova za projekat mladi preduzetnik


ŽENEVA: IZRAELSKO UBIJANJE I RANJAVANJE PALESTINACA JE RATNI ZLOČIN — Bosnjaci.Net\nUN-ov specijalni izvještač Michael Lynk:\nŽENEVA: IZRAELSKO UBIJANJE I RANJAVANJE PALESTINACA JE RATNI ZLOČIN\nObjavljeno: 18. May 2018. 15:05:46\nSpecijalni izvještač za ljudska prava Ujedinjenih naroda (UN) za Palestinu Michael Lynk izjavio je kako izraelsko namjerno ubijanje i ranjavanje palestinskih demonstranata, prema Rimskom statutu, predstavlja ratni zločin, javlja Anadolu Agency (AA).\nU sjedištu UN-a u Ženevi danas je počeo sastanak Vijeća za ljudska prava o kršenju ljudskih prava na okupiranoj palestinskoj teritoriji.\nTokom vanrednog sastanka, koji je organizovan uz podršku 26 od 47 članica Vijeća, putem video-linka se obratio i UN-ov specijalni izvještač Michael Lynk, koji je kazao kako su izraelski vojnici u posljednjih sedam sedmica ubili više od 100, a ranili više od 12.000 Palestinaca.\nLynk je kazao kako za masakre nad Palestincima glavnu odgovornost snose izraelska vojska, te donosioci odluka unutar izraelske vlade.\nTakođer je kazao kako međunarodna zajednica treba vršiti pritisak na Izrael da ispuni svoje odgovornosti koje proizlaze iz međunarodnog prava, te kako Palestinci imaju pravo na mirne proteste, kao i sva druga ljudska prava.\nSve dok se odgovorni ne budu izveli pred pravdu, Lynk naglašava kako će svaka osuda izraelskih napada na Palestince biti prazna.\n"Moram naglasiti da je 'namjerno ubijanje' civila, kao i 'namjerno nanošenje boli i ozbiljno ranjavanje' predstavlja kršenje Ženevskog sporazuma, te prema Rimskom statutu predstavlja ratni zločin", rekao je Lynk.\nPlanirano je da nakon izlaganja na današnjem vanrednom sastanku Vijeća za ljudska prava, bude stavljen na glasanje i nacrt odluke protiv Izraela, koja je predložena i uz podršku Turske.\nVijeće za ljudska prava UN-a je posljednji put zasijedalo 5. decembra 2017. godine, a u povodu stradanja Rohingya muslimana u Mijanmaru.


ZZZCG: Konkurs za realizaciju javnog rada “Direktno otvaranje radnih mjesta”\nZavod za zapošljavanje Crne Gore raspisuje raspisao je javni konkurs za realizaciju Programa javnog rada. Predmet konkursa je izbor poslodavaca koji će kroz programe javnog rada, zaposliti na privremenim netržišnim poslovima od javnog interesa, lica iz evidencije o nezaposlenim licima Zavoda za zapošljavanje Crne Gore.\nProgram je namijenjen nezaposlenim licima bez školske spreme ili sa završenom osnovnom školom ili nezaposlenim ženama ili licima koja u poslednjih 12 mjeseci nijesu bila u radnom odnosu. Planirana je realizacija programa za najmanje 497 nezaposlenih lica.\nPrograme javnog rada mogu realizovati poslodavci koji ispunjavaju uslove utvrđene Programom »Direktno otvaranje radnih mjesta – javni rad«.\nZahtjev mogu podnijeti poslodavci spremni da planiranim programom javnog rada obuhvate aktivnosti koje izlaze iz okvira njihovih redovnih poslova, kao i poslodavci spremni da sa nezaposlenim licima kojima je program namijenjen zaključe ugovore o radu, na vrijeme realizacije javnog rada. Raspoloživa sredstva za sufinansiranje programa javnog rada iznose 815.000 eura. Planirano je da se najmanje 50 odato raspoloživih sredstava opredijeli za finansiranje socijalnih programa javnog rada, a preostala sredstva za finansiranje programa javnog rada humanitarnih, edukativnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.\nZavod će sufinansirati troškove realizacije programa javnog rada, u najdužem trajanju od četiri mjeseca. Učešće Zavoda u finansiranju programa javnog rada, zavisi od broja učesnika javnog rada i na mjesečnom nivou iznosi 409,90 eura po učesniku.\nKrajnji rok za podnošenje zahtjeva za podnošenje zahtjeva za realizaciju javnog rada je 30. Avgust u 15 sati.


EPBiH primjenjuje zahtjeve EU o uvođenju taksi na CO2 - RTV SLON\nU ime Elektroprivrede BiH izvršni direktor za kapitalne investicije dr. Senad Salkić učestvovao je u radu panela posvećenog Mehanizmu za prilagođavanje granice ugljika (CBAM), odnosno oporezivanju emisija ugljendioksida, koji je u organizaciji Energetske zajednice održan u Briselu u okviru konferencije na kojoj je o Mehanizmu razgovarano u kontekstu – put ka razdvajanju ili katalizator za Energetsku zajednicu.\nJP Elektroprivreda BiH je kao dio Energetske zajednice, razumijevajući planove EU i nadolazeće obaveze po pitanju taksi na CO2, prva u BiH 2021. godine, uvela kompanijski obračun takse i time jasno pokazala da je spremna pratiti zahtjeve EU. Učesnici panela izrazili su zadovoljstvo dosadašnjim rezultatima JP Elektroprivreda BiH posebno u domenu uvođenja EU sistema ETS (trgovanje emisijama stakleničkih plinova) i iskazali podršku daljim naporima kompanije u prilagodbi poslovanja novim evropskim zahtjevima u vezi sa ostvarenjem klimatskih ciljeva.\nPrethodni članakObustava saobraćaja u tuzlanskoj ulici Rose Hadživuković\nSljedeći ČlanakMikrokreditna Fondacija SUNRISE: Nikad povoljniji prvi kredit


Od 1. januara 2020. minimalna cena rada 172,54 dinara "neto", po radnom času | Boom93\nOd 1. januara 2020. minimalna cena rada 172,54 dinara „neto“, po radnom času\nOd 1. januara 2020. godine primenjuje se nova minimalna cena rada, koja bez poreza i doprinosa za obavezno socijalno osiguranje, iznosi 172,54 dinara "neto", po radnom času.\nOdluku o povećanju minimalne cene rada za period januar-decembar 2020. godine, na osnovu ovlašćenja iz člana 112. stav 2. Zakona o radu donela je 13. septembra 2019. Vlada Srbije.\nSvaki poslodavac koji je doneo odluku o uvođenju minimalne zarade, u obavezi je da zaposlenom istu isplati u visini koja se određuje na osnovu navedene odluke Vlade i koja važi za mesec u kojem se vrši isplata. Dakle, ukoliko poslodavac isplatu minimalne zarade za mesec decembar 2019. godine vrši u mesecu januaru 2020. godine, moraće da primeni novu odluku Vlade o minimalnoj ceni rada (172,54 dinara po radnom času) – navode iz Unije poslodavaca Srbije.\nKurti: Dijalog sa Srbima, pa sa Beogradom\nVučić: Uskoro odluka da li ću ići u Crnu Goru


Press Online :: Regioni - lokalne vesti, infostan, vodovod, kanalizacija, struja, telefon :: Tači će tužiti Dika Martija za klevetu\nTači će tužiti Dika Martija za klevetu\nPremijer Kosova Hašim Tači izjavio je danas da će tužiti za klevetu izvestioca Saveta Evrope Dika Martija koji je ga je u svom izveštaju označio kao vođu kriminalne grupe koja se od 1999. godine na Kosovu bavila trgovinom ljudskim organima, oružjem i drogom\nU intervjuu Rojtersu, Tači je rekao da Marti "treba da angažuje dobre advokate" i da će izvestilac SE "odgovarati za klevetu", ali nije želeo da iznese više pojedinosti.\nU izveštaju izvestioca SE navodi se da je Tači rukovodio mafijaškom grupom koja je ubijala i trgovala organima ubijenih Srba i drogom tokom i posle rata na Kosovu krajem 1990-ih godina.\nIzveštaj je pripreman dve godine po nalogu Saveta Evrope pošto je bivša glavna tužiteljka Haškog tribunala Karla del Ponte u svojoj knjizi "Lov" objavila informacije o trgovini organima na Kosovu i napisala da joj nije bilo dozvoljeno da sprovede punu istragu o zločinima OVK.\n"Ove tvrdnje su tri puta istraživane. Prvi put je istragu sprovela Misija UN na Kosovu (UNMIK), zatim lokalne institucije, i Haški tribunal i na kraju Euleks," rekao je Tači Rojtersu.\nOn tvrdi da je cilj izveštaja da se nanese šteta ugledu Kosova i svim Albancima u regionu, uspori priznavanje nezavisnosti Kosova, blokiraju pregovori Beograda i Prištine i odloži formiranje novih kosovskih institucija posle vanrednih parlamentarnih izbora održanih 12. decembra.\nIzvestilac SE je optužio zapadne zemlje da su zatvarale oči pred zločinima na Kosovu zarad stabilnosti i tako žrtvovale važne principe pravde, prenosi Rojters.\nBritanska agencija predviđa da će pregovori Beograda i Prištine početi početkom iduće godine i navodi da je Tači rekao da su ovi događaji veliki udarac ali da je spreman da se sastane sa predsednikom Srbije Borisom Tadićem i da pregovore ne treba odlagati.\nKomitet za pravna pitanja i ljudska prava Parlamentarne skupštine Saveta Evrope (PS SE) usvojio je 16. decembra nacrt izveštaja o ilegalnoj trgovini ljudskim organima na Kosovu i u Albaniji i predlog prateće rezolucije specijalnog izvestioca Dika Martija, Komitet je dvotrećinskom većinom usvojio nacrt izveštaja u kojem Marti kao glavnog vođu grupe koja se bavila ilegalnom trgovinom organima navodi Tačija.\nU nacrtu rezolucije, PS SE poziva na pokretanje temeljne, nezavisne istrage o osumnjičenima za trgovinu organima koje su nad zarobljenim Srbima počinili pripadnici OVK, bez obzira na funkciju na kojoj se trenutno nalaze.\nU preliminarnom nacrtu rezolucije pod naslovom "Nehumana postupanja sa ljudima i ilegalna trgovina ljudskim organima na Kosovu", pozivaju se članice EU i druge zaintereseovane države i institucije da obezbede Euleksu logistiku i visokostručne kadrove, da bi pravda mogla da bude sprovedena.


pink.rs | Potpisan ugovor sa EIB za kanalizaciju na levoj obali Dunava - Vesić: Veliki dan za prestonicu Srbije a posebno za građane leve obale Dunava! (FOTO)\nPotpisan ugovor sa EIB za kanalizaciju na levoj obali Dunava - Vesić: Veliki dan za prestonicu Srbije a posebno za građane leve obale Dunava! (FOTO)\nUgovor o kreditu vrednom 35 miliona evra za izgradnju kanalizacije na beogradskoj levoj obali Dunava gde živi više od 150.000 ljudi potpisan je danas su u sedištu Evropske investicione banke (EIB).\n- Ovo je rezultat dugoročne saradnje koju želimo i u budućnosti da razvijamo a identifikovali smo oblasti kao što su urbani razvoj, javni gradski prevoz, energetsku efikasnost u kojima postoje projekti koje bi mogao da podrži EIB - rekao je Morgado.\n- EIB nam je odobrio kredit od 35 miliona evra a grad Beograd će obezbediti 13 miliona evra tako da će ukupan projekat izgradnje kanalizacije sa prečistačima kako bi čista voda odlazila u Dunav koštati 48 miliona evra - precizirao je Vesić.\n- Pre sedam i 10 godina krediti koje je EIB davala Beogradu imali su kamate od 5,3 do 4,2 posto što samo govori o tome da Beograd sada ima bolji kreditni rejting i da nas međunarodne finansijske institucije više poštuju - rekao je Vesić.\n- EIB će nastaviti da ulaže u Beograd - to zaključak sa svih sastanak koje smo imali ovde što je za nas veliko priznanje jer EIB koristi pare EU i prati politiku unije - ocenio je Vesić i dodao da je Beograd postao zanimljiv partner za ovu banku.\nGrad Beograd ima kreditni rejting isti kao Srbija i sada je u prilici da se dugoročno zadužuje, a Vesić je najavio da će glavni grad sledeće godine imati budžet od 1,2 milijarde evra a pre samo šest godina imao je budžet od 565 miliona evra "što govori o tome kako se grad razvija".\n- To govori zašto sada možemo da investiramo u rešavanje problema kanalizacije i drugih infrastrukturnih problema koji decenijama nisu bili rešeni - rekao je Vesić i dodao da je cilj beogradske vlasti da i 30 odsto Beograd koji nema dobije kanalizaciju, kao i da se otpadne vode glavnog grada prečišćavaju.\nKako je naveo, u Beogradu postoje delovi grada koji su kada je u pitanju infrastruktura kao u 19. veku "a naš je zadatak da istovremeno razvijamo grad a podignemo nivo infrastruktre tako da svi građani Beograda žive u 21. veku za šta je kanalizacija jedan od uslova".\n- Trideset godina su obećavali kanalizaciju, 30 godina su građane obmanjivali da imaju novac, evo konačno ova struktura u gradu Beogradu obezbedila je novac za ovaj veliki projekat - rekao je Jovičić.\n- Tada je rekao da će građani i tamo početi da žive kao i drugi građani Beograda u 21. Veku - rekao je Petronijević i podsetio da je Dragan Ðilas 2010. godine obećao izgradnju kanalizacije i građani su videli da od toga nije bilo ništa.\n- Ono što obećamo to i sprovodimo u delo, i mislim da jasno pokazujemo da je razlika u tome da mi ono što kažemo i uradimo - zaključio je Petronijević.\nPomoć EIB za projekat kanalizacije na levoj obali Dunava! Vesić: Potpisivanje sporazuma veliki dan za ceo Beograd\nISTORIJSKA ODLUKA ZA GRAĐANE NA LEVOJ OBALI DUNAVA! Vesić za Pink: Đilas ih je lagao kad je pričao da će uvesti kanalizaciju (VIDEO)\nVESIĆ: U narednim danima potpisujemo ugovor sa Evropskom investicionom bankom za kanalizaciju na levoj obali Dunava, izgradnja počinje na proleće!\nSlavko Gak: Vrtići na levoj obali Dunava bezbedni za decu


Bezbednosna naredba :: Direktorat civilnog vazduhoplovstva Republike Srbije\nRepublike Srbije - 15.08.2020 21:41:54\nDirektorat civilnog vazduhoplovstva Republike Srbije 19. marta 2020. godine izdao je Bezbednosnu naredbu broj 02/2020, koja se odnosi na operatere koji obavljaju javni avio-prevoz iz oblasti sa visokim rizikom od širenja virusa Covid-19.\nRazlog izdavanja Bezbednosne naredbe je umanjenje rizika od moguće zaraze putnika virusom Covid-19 koje može da nastane usled korišćenja vazduhoplova na letovima koji se obavljaju na aerodromima koji se nalaze u oblastima sa visokim rizikom od širenja virusa Covid-19.\nOperateri su dužni da obezbede čišćenje i potpunu dezinfekciju vazduhoplova sredstvom za dezinfekciju primerenim za dezinfekciju vazduhoplova, nakon svakog leta koji je sa aerodroma koji se nalazi u oblasti visokog rizika od zaraze virusom Covid-19.\nOperateri mogu da primene i drugu frekvenciju dezinfikovanja vazduhoplova nakon izvršene procene rizika koja mora da uzme u obzir i operativne činjenice kao i vreme dejstva dezinfekcionog sredstva koje je operater koristio u postupku dezinfekcije vazduhoplova. Operateri su dužni da obezbede potpuno čišćenje i dezinfekciju vazduhoplova najkasnije 24 sata od trenutka kada je vazduhoplov poleteo sa aerodroma koji se nalazi u oblasti visokog rizika od zaraze virusom Covid-19.\nOperateri vazduhoplova su dužni da opreme svaki vazduhoplov jednim ili više kompleta zaštitne opreme (Universal Precaution Kit). Navedena oprema se koristi kako bi se zaštitili članovi posade koji su bili u kontaktu sa potencijalno zaraženim putnicima virusom Covid-19 i koji su učestvovali u čišćenju sadržaja koji su bili izloženi virusu.\nBezbednosnu naredbu možete pogledati klikom na link.


Policija Federacije na Drini je put ka stvaranju jedinstvene, zajedničke policije BiH: “To bi bio kraj Republike Srpske” – Haber.ba\n“Nema sumnje da je bilo pritisaka da se na istočnu granicu sa Srbijom pusti federalna policija”, potvrdio je za “ATV” Direktor granične policije BiH, Zoran Galić.\nGalić, kaže, o imenima ne želi, ali su neka stigla i do ministra unutrašnjih poslova Republike Srpske.\nDenis Zvizdić, Dragan Mektić i Mirko Šarović od Galića su ultimativno zahtijevali da pusti federalnu policiju da vrši kontrolu istočne granice sa Graničnom policijom u Republici Srpskoj, kaže Dragan Lukač, što potvrđuje i pisanje “ATV“.\n“Cijela ta, kako kažu istočna granica, to je teritorija Republike Srpske. Dakle, policija koja djeluje na teritoriji Republike Srpske mogu biti samo pripadnici Ministarstva unutrašnjih poslova Republike Srpske ne mogu biti pripadnici Federacije. Zašto, zato što je to onda put ka stvaranju jedinstvene, zajedničke policije Bosne i Hercegovine što bi bio kraj Republike Srpske”, kazao je Predrag Ćeranić, dekan Fakulteta bezbjednosnih nauka.\nTeme:Granična policija BiH, istočna granica, izdvojeno, policija FBiH, Predrag Ćeranić, Zoran Galić


Bogoljub Karić: Veliko ime među političarima, diplomatama - The Muse Box\nBogoljub Karić je proteklih nekoliko decenija stvorio ime za sebe – u toj meri da je sastanak s raznim političarima i diplomatama za njega stvar rutine. A ako se taj trend nastavi, sigurno ćemo videti još spektakularnije trenutke koje stvori poslovni magnat i srpski političar u godinama koje su pred nama.\nKarić ima reputaciju kao vizionar – onaj koji se ponosi pametnim investicijama u porast svoje kompanije, ali se istovremeno ne boji da pusti uzde. Brzo će svojim pametnim timom omogućiti slobodu koju trebaju biti inovativni kada je u pitanju stvaranje poslovnih modela koji će biti funkcionalni za sledeću generaciju. Nije ni čudo da je Karić dobio nagradu “Čoveka godine” od Europa Property u 2016. godini.\nČinjenica da je izgradio porodični biznis koji je prerastao u izuzetno uspešno preduzeće je svakako impresivan. Ali ono što je još impresivnije o Kariću jeste to što je uspeo to da učini u vreme kada je komunizam vladao. Sredinom 20. veka, Jugoslavija je bila komunistička nacija, ali Karić́ i njegova porodica – koji su mu pomogli u izgradnji posla – uspeli su da ubede zvaničnike nacije o prednostima poslovanja porodične kompanije bez uplitanja nacionalnog komunističkog sistema.\nKarić́ i njegova porodica završili su osnivanje prve privatne kompanije – fabrike – u Jugoslaviji 60-ih godina prošlog veka. Preko svog preduzeća, postao je pionir u nekoliko sektora, počev od naučne aktivnosti do finansijskih institucija, uključujući osiguravajuća društva i banke. Takođe je olakšao poslovne aktivnosti u međunarodnoj trgovini, proizvodnji, građevinarstvu, inženjeringu i medijima (uključujući elektronske vesti, novine, časopise, radio i televiziju). Nekoliko godina kasnije, zakonodavne promene otvorile su put za otvaranje drugih privatnih preduzeća, čime se dalje menjao poslovni prostor u ovom delu sveta.


19.02.2016 u 18:18\nRusija podelila nacrt rezolucije o Siriji članicama u UN\nNjUJORK – Rusija je danas podelila članicama Saveta bezbednosti UN nacrt rezolucije kojim se poziva na zaustavljanje bilo kakvih akcija kojima se podriva suverenitet i teritorijalni integritet Sirije i ometa proces mirovnih pregovora, prenosi Tas s. Francuska je, međutim, odbacila nacrt ruske rezolucije dostavljen članicama UN, čiji je cilj obustava turske vojne akcije u Siriji, dodajući da je podrška Moskve sirijskim snagama dovela do opasne eskalacije rata. „Mi smo suočeni sa opasnom vojnom eskalacijom koja bi lako mogla da izmakne kontroli”, rekao je francuski ambasador u UN Fransoa Delatr, prenosi AFP. Savet bezbednosti Ujedinjenih nacija sazvao je za večeras vanrednu sednicu o situaciji u Siriji, na zahtev Rusije, saopštile su danas diplomate. Sastanak je sazvan na zahtev\n18.12.2015 u 22:51\nSB UN usvojio nacrt rezolucije o Siriji\nNjUJORK – Savet bezbednosti Ujedinjenih nacija večeras je jednoglasno usvojio rezoluciju o podršci planu mirovnog procesa u Siriji, javljaju agencije, pozivajući se na diplomatske izvore. Prethodno su stalne članice postigle dogovoro tekstu nacrta rezolucije. Kako navodi Rojters, stalna predstavnica SAD pri Ujedinjenim nacijama Samanta Pauer telefonom prenela nestalnim članicama Saveta bezbednosti sadržaj nacrta rezolucije. Nacrt rezolucije o Siriji sadrži ranije usaglašene rokove za formiranje prelazne vlade i organizovanje izbora pod nadzorom Ujedinjenih nacija. Agencija je prenela da se rezolucijom o Siriji predviđa da tokom ovog meseca budu stvoreni mehanizmi za nadgledanje poštovanja primirja u toj zemlji. Prema usaglašenom tekstu rezolucije, kriza u Siriji može se rešiti\n17.12.2015 u 23:12\nSB UN usvojio rezoluciju o borbi protiv finansiranja terorističkih organizacija\nNjUJORK – Savet bezbednosti Ujedinjenih nacija jednoglasno je usvojio rezoluciju o pojačavanju borbe protiv finansiranja terorističkih organizacija, koju su pripremile Rusija i SAD. Nacrt rezolucije poziva se na poglavlje sedam Povelje UN, što znači da je Savet bezbednosti proglasio pretnju međunarodnom miru i bezbednosti, tako da su sve države u obavezi da ispunjavaju mere propisane u dokumentu. Države, pre svega, moraju „hitno da zamrznu sredstva i druge finansije ili ekonomske resurse onih osoba, grupa, preduzeća i organizacija” koje se nađu na sankcionom spisku Saveta bezbednosti, prenosi Sputnjik. Označenim osobama ili strukturama mora da bude zabranjen ulazak u državu ili prolazak kroz nju. Zemlje su, takođe, u obavezi da spreče neposredne ili posredne isporuke naoružanja ovim\n08.07.2015 u 16:00\nPosle dvodnevnog odmeravanja snaga velikih sila u Savetu bezbednosti Ujedinjenih nacija, Rusija je juče uložila najavljeni veto na predlog britanske rezolucije o Srebrenici. Predlog da se rezolucija stavi na dnevni red sednice podržali su predstavnici deset zemalja, a četiri države – Kina, Angola, Venecuela i Nigerija – bile su uzdržane, dok je ambasador Rusije pri UN Vitalij Čurkin bio protiv. Nezadovoljna ovakvim ishodom, američka ambasadorka Samanta Pauer je poručila da je ruski veto nova mrlja na ugledu Saveta bezbednosti.\n07.07.2015 u 16:00\nNjUJORK – Sednica Saveta bezbednosti UN odložena je za sutra u 16 časova, posle dva odlaganja i višečasovnih kosultacija povodom britanskog predloga rezolucije o Srebrenici, i odsustva konsenzusa.\nPrema Tanjugovim informacijama iz diplomatskih izvora, dogovora zapadnih zemalja članica SB UN i Rusije i Kine o predloženom dokumentu nema.\nRusija je i posle današnjih konsultacija ostala pri stav\nŠef Unmika: Kosovska vlada odlučno da se posveti Zajednici srpskih opština\nNjujork – Šef srpske diplomatije Ivica Dačić rekao je juče na sednici Saveta bezbednosti Ujedinjenih nacija o Kosovu i Metohiji da Srbija, nakon formiranja vlade u Prištini, očekuje da će biti prevaziđen politički vakuum, što bi trebalo da doprinese nastavku primene do sada postignutih dogovora u briselskom dijalogu. „Očekujemo da će nastavak dijaloga na visokom nivou u Briselu 9. februara...\nSavet bezbednosti nije osudio jednostrani potez Prištine\nNjujork –„Pre nešto više od mesec dana situacija u našem regionu je iznenada postala manje bezbedna, manje stabilna i manje predvidiva, što je bila direktna posledica sračunate odluke secesionističkog rukovodstva etničkih Albanaca da izvrši ničim izazvan oružani upad na sever Kosova, kao deo zlokobnog plana nasilnog nametanja nelegitimnog i neželjenog režima nad stanovnicima ovog dela...\n06.07.2010 u 17:24\nUskratiti podršku destabilizujućim potezima Prištine\nPredsednik Srbije Boris Tadić izjavio je u Njujorku da će Srbija biti prinuđena da preispita svoj odnos prema međunarodnom prisustvu na Kosovu i Metohiji ukoliko međunarodni faktori ne uskrate podršku destabilizujućim potezima Prištine. Predsednik Srbije istovremeno je ukazao da je sprovođenje plana u šest tačaka, koji je svojevremeno predložio generalni sekretar UN a podržao Savet bezbednosti,...\nJeremić: Bez pritisaka na Međunarodni sud pravde\nNjujork – Šef diplomatije Srbije Vuk Jeremić pozvao je juče sve članice Ujedinjenih nacija da dozvole Međunarodnom sudu pravde (MSP) da neometano razmatra slučaj jednostranog proglašenja nezavisnosti Kosova i da u ovoj „presudnoj fazi” radi bez dodatnih pritisaka. „Naša zajednička dužnost je da ne prejudiciramo rad Međunarodnog suda pravde”, rekao je...\nVelike sile ne poštuju odluke Saveta bezbednosti\nOd našeg dopisnika Bukurešt, 12. septembra – „Rumunija je zemlja srednja veličine, bez neke vojne moći. Kao takva, ona ne može direktno da utiče na razvoj zbivanja u zoni i šire. Njoj preostaje jedino da pokreće razložne inicijative i da sa argumentima brani često kršene principe međunarodnog prava”, izjavio je šef rumunske države Trajan Basesku tokom jednog...


Naslovna Sport Ostali sportovi Osam medalja za Palančane\nIz Kluba borilačkih sportova "Dinamik"\nU nedelju, 14. juna u Loznici je održano prvenstvo Srbije za pionire u džiu džicu u tehničkoj organizaciji Džiu džicu kluba „Loznica“.\nTakmičari bačkopalanačkog KBS „Dinamik“ su na ovom takmičenju ostvarili izvanredne rezultate osvojivši osam medalja (jedno zlato, tri srebra i četiri bronze).\nDobili su pionirsku šampionku Srbije Danicu Gašparovski, kao i državne vicešampione Marka Maleša, Nikolu Cesnaka i Milana Ćerana. Treća mesta su na prvenstvu Srbije zauzeli Lena Gašparovski, Sofija Karanović, Aleksandar Terzić i Aleksandar Miškov.\n– Imajući u vidu specifičnu situaciju koja vlada u celoj zemlji, kao i činjenicu da smo imali svega mesec dana da se spremimo za ovo takmičenje, izuzetno smo zadovoljni postignutim rezultatima u Loznici. Svi osvajači medalja na pionirskom prvenstvu Srbije će biti pozvani u letnji kamp koji će se održati u Apatinu nakon čega će biti izabrani takmičari koji će predstavljati našu zemlju na međunarodnim takmičenjima na jesen. Nadamo se da će se neko od naših takmičara izboriti za to, kaže Uroš Drndarski, trener u KBS „Dinamik“.\nPrethodni tekstVirus i Kina: Preti nova opasnost sa „pandemijskim potencijalom“\nSledeći tekstKraljica svakog obroka: Ukusna letnja jela sa paprikom


Ars Elektronika: CPN na prvom Univerzitetskom festivalu u Lincu – ELEMENTARIJUM\nOdržan prvi Univerzitetski festival Ars Elektronike u Lincu\nArs Elektronika: CPN na prvom Univerzitetskom festivalu u Lincu\nU septembru ove godine, Ars Elektronika i Univerzitet „Johan Kepler“, realizovali su prvi Univerzitetski festival u Lincu, koji je okupio 100 mladih ljudi iz 43 države, iz različitih obrazovnih i kulturnih sredina. Cilj ovog festivala bio je da se sagledaju moguće strategije za promene diskursa obrazovanja, a Centar za promociju nauke imao je dva predstavnika\nPriredila: Milena Milovanović\nDok se u obrazovnim institucijama još vode diskusije o promenama koje se dešavaju na globalnom nivou, mladi širom sveta jasno ih prepoznaju i koriste. Inicijativom Ars Elektronike i Univerziteta „Johan Kepler“, Univerzitetski festival osmišljen je kao događaj posvećen diskusiji o promenama, tj. kako ih podstaći, održati, predvoditi. Sto mladih ljudi odabrano je da u toku tri nedelje predstavi svoj ugao kada je reč o ovoj temi, konstantno se vraćajući na pitanje: šta je to što savremeno obrazovanje mora da iskomunicira, i na koji način? Kao dugogodišnji partner Ars Elektronike, Centar za promociju nauke dobio je mogućnost da predloži potencijalne učesnike, pa su se tako u Lincu našli naučna demonstratorka Milena Milovanović i naučni demonstrator Filip Miletić.\nPrvi Univerzitetski festival Ars Elektronike\nProgram u Lincu odvijao se i onlajn i uživo. Neki tradicionalni elementi edukacije su zadržani – predavački blokovi i Zoom sastanci na kojima se govorilo o određenoj temi, što je već postalo uobičajena praksa u obrazovnom procesu širom sveta.\nSto mladih ljudi iz 43 države na prvom Univerzitetskom festivalu Ars Elektronike u Lincu\nIzuzetno snažan utisak ostavila mi je praksa u kojoj se insistira na ljudskoj potrebi za upoznavanjem i neposrednošću. Time se sprečava dehumanizacija obe strane, predavača/ica – studenta/kinja, što je neophodno za održavanje zdrave sredine za debatu, brejnstormovanje, rad.“\nMilena Milovanović, naučna demonstratorka\nDemonstratori su tokom trajanja festivala bili deo multikulturalne zajednice što je doprinelo njihovom razumevanju i percepciji radova izloženih u okviru Ars Elektronike. Neke od teme koje se obrađivane jesu budućnost stanovanja, zabave, mode, prava. Cirkularna ekonomija, veštačka inteligencija, robotika i još mnogo važnih pitanja „odmotavani“ su u kolaboraciji sa kolegama iz drugih regiona, kao i uz svesrdnu podršku domaćina. Ovaj susret, u doba krize izazvane pandemijom, samo je potvrdio da su u domenu obrazovanja svi povezani i usmereni jedni na druge.


PRVA UTAKMICA POLUFINALA KUPA SRBIJE ZA ODBOJKAŠICE U SREDU U OBRENOVCU - LAJKOVAC NA DLANU\nPrve utakmice polufinala 56. Kupa Srbije 2021/2022. u konkurenciji odbojkašica igraće se u sredu 1. decembra. U Obrenovcu se od 19 časova sastaju TENT i Železničar, dok utakmica u Beogradu između Crvene zvezde i Uba počinje u 17.30. Prenos možete gledati na YouTube kanalu OK Železničar i Odbojkaškog saveza Srbije.\nU poslednjoj međusobnoj utakmici, odigranoj krajem oktobra u okviru petog kola Superlige, Železničar je pobedio sa 3:1. Prema igri i rezultatima ove sezone lajkovačke odbojkašice su u prednosti, ali susretima sa TENT-om uvek treba pristupiti sa maksimalnom ozbiljnošću.\nRevanš meč između Uba i Crvene zvezda odigraće se 14. i 15. decembra, a između Železničara i TENT 21. i 22. decembra.


GEA na Samitu zapadnog Balkana u Beču | GEA\nGEA na Samitu zapadnog Balkana u Beču\nadmin\t• 27.08.2015.\nCivilno društvo zemalja zapadnog Balkana za novu vrstu dijaloga sa donosiocima odluka iz regiona i EU.\nForum civilnog društva zemalja zapadnog Balkana održan je u sklopu Bečkog samita o budućnosti zapadnog Balkana, koji je okupio najviše predstavnike EU i regiona. Forum je bio jedinstvena prilika za predstavnike civilnog društva iz zemalja jugoistočne Evrope da izraze svoje mišljenje o aktuelnim društvenim i ekonomskim izazovima i situaciji u oblasti civilnog društva te da formulišu konkretne zahtjeve prema visokim predstavnicima Evropske unije, zemalja članica i vlada zemalja zapadnog Balkana. Početak rada Foruma bila je debata u kojoj su učestvovali regionalni predstavnici civilnog društva i najviši zvaničnici država zapadnog Balkana i EU na teme jačanja regionalne saradnje, slobode izražavanja i stvaranja novih radnih mjesta i prosperiteta. Jedan od zaključaka jeste da zemlje zapadnog Balkana treba da razviju aktivnu politiku tržišta rada, koja će uključivati sve aktere kao odgovorne partnere. Fokus treba da bude na podršci proizvodnji i stvaranju dodatne vrijednosti, uzevši u obzir ekonomsku strukturu zasnovanu na nano, malim i srednjim preduzećima. Naglašeno je i da je neophodno uključivanje civilnog društva na samom početku ekonomskog planiranja, npr. kroz nacionalne ekonomske savjete koje bi činili političari, naučnici, poslodavci, sindikati, civilno društvo te lokalna naučna zajednica.\nPosebno mjesto zauzela je tema regionalne saradnje u zbrinjavanju izbjeglica sa Bliskog Istoka. Forum predstavlja početak nove vrste saradnje civilnog društva na nivou zapadnog Balkana i dijaloga prema donosiocima odluka, i to ne samo prema domaćim, već i prema EU.\nPreporuke civilnog društva koje su prenesene liderima prisutnim na Forumu su sljedeće:\nRaditi na uspješnom stvaranju novih radnih mjesta u čitavom regionu – razvoj prosperiteta stvaranjem zajedničkog tržišta rada kroz sljedeće oblasti:\nPovećanje proizvodnje radi balansiranja sa rastućom potrošnjom. Svaka zemlja bi trebala da razvije sopstvene ekonomske modele na osnovu svojih komparativnih prednosti, strukture i kompetencija.\nSnažna podrška za MSP i razvoj lokalnih proizvodnih kapaciteta.\nModernizacija i podrška poljoprivrednom sektoru kroz konkretnu pomoć u vidu mikrokredita i potrebnih edukacija i savjetovanja. Zapošljavanje u ruralnim sredinama je ključno za sprječavanje migracija “selo-grad”.\nPreduzetništvo i inovacije kao nosioci razvoja.\nFormiranje reprezentativnih regionalnih, nacionalnih i i lokalnih ekonomskih savjeta.\nSklapanje zajedničkih regionalnih sporazuma.\nPoboljšanje kvaliteta života i zaštite potrošača.\nRazvijanje aktivne politike tržišta rada i borba protiv sive ekonomije.\nRegionalnu saradnju jačati kroz uzajamnu izgradnju povjerenja i suočavanje sa prošlošću, jačanje ljudskih kapaciteta i razmjenu iskustava dobre prakse te aktivnije uključivanje civilnog društva i mreža civilnog društva kao nosilaca saradnje.\nObezbijediti slobodu izražavanja i rad nezavnisnih medija kroz jačanje pravne zaštite i radnih uslova novinara, omogućavanje nezavisnog rada javnim emiterima, transparetno finansiranje javnih emitera, njihovu transparentnu strukturu i sprječavanje monopola na tržištu medija.\nU preporukama se navodi da je neophodno da sve države regiona sprovedu reforme kompletnog sistema obrazovanja, od vrtića do univerziteta, koji bi poštovao zahtjeve i potrebe na tržištu rada, kako se ne bi stvarale nove armije nezaposlenih mladih ljudi koji su izgubili svaku nadu u sistem i društvo.\nForum je održan u organizaciji Fondacije “Erste”, Fondacije “Fridrih Ebert”, Rener instituta i uz pokroviteljstvo austrijskog Saveznog ministarstva inostranih poslova i evropskih integracija. Pored predstavnika nevladinog sektora iz zemalja zapadnog Balkana učesnici Foruma bili su i premijer Srbije Aleksandar Vučić, premijer Albanije Edi Rama, evropski komesar za politiku susjedstva i pregovore o proširenju Johanes Han, ministar inostranih poslova BiH Igor crnadak, ministar inostranih poslova i evropskih integracija Crne Gore Igor Lukšić, te brojni drugi visoki zvaničnici.\nCentar za istraživanja i studije GEA na Forumu je predstavljao Ognjen Đukić, programski direktor.


Zabrana rada za još 11 ugostiteljskih objekata u Srpskoj - BIGportal.ba\n26 Oktobra, 2020 26 Oktobra, 2020 0415\nU okviru pojačane kontrole poštovanja mjera zaštite od epidemije u zajednici i radnim sredinama, nadležni inspektori su u proteklih sedam dana izrekli mjeru zabrane rada u trajanju od sedam dana za još 11 ugostiteljskih objekata u Republici Srpskoj, jer je utvrđeno da se nisu pridržavali zaštitnih mjera u cilju sprečavanja i suzbijanja zaraznih bolesti, saopšteno je iz Inspektorata Republike Srpske.\nProtekle sedmice republički inspektori su u saradnji sa inspektorima jedinica lokalne samouprave izvršili 2.505 inspekcijskih kontrola u kojima su u 34 slučaja subjekti su zatečeni u prekršaju, te su im izrečene i kazne u iznosu od 41.000 KM.\nU okviru provođenja navedenih mjera, za nešto više od četiri mjeseca, izvršeno je preko 20.000 inspekcijskih kontrola u kojima izrečene kazne u iznosu od 320.000 KM i 22 zabrane rada na period od sedam dana, navodi se u saopštenju.\nZbog pogoršanja epidemiološke situacije u Republici Srpskoj inspekcijski organi su intenzivirali nadzor na terenu, te subjekti mogu očekivati učestalije dolaske inspektora na dnevnom nivou, a sve u cilju dosljednog provođenja propisanih mjera i zaštite zdravlja stanovništva – upozoravaju iz Inspektorata Republike Srpske.\nCilj inspekcije, kako ističu, nije kažnjavanje već obezbjeđivanje primjene propisa, a u trenutnoj situaciji i zaštite zdravlja i života građana, privrednih aktivnosti, ekonomije i očuvanje bolničkih kapaciteta.\nNeodgovorno ponašanje i nesavjesni pojedinci koji ugrožavaju zdravlje građana biće strogo sankcionisani – naglašavaju iz Inspektorata Republike Srpske i apeluju na poslovne subjekte da se ne izlažu riziku od izricanja mjere zabrane rada.


Ova tri horoskopska znaka su sjajni domaćini i prave odlične žurke\nIzvor: B92, 22.Jun.2021, 21:09\nPrema astrologiji, ovi znaci maju veštine savršenog domaćina i mogu bez napora da prirede masovnu zabavu. Odlični su organizatori koji će učiniti da se svi opuste i dobro provedu\nLavovi su rođeni sa urođenim šarmom i drugi ih vide kao odlične domaćine i sjajne organizatore. Vole da prirede zabavu, bilo da je reč o sedeljci ili žurci, i pozovu sve u svoju kuću. Uvek se trude da prirede najbolju zabavu koju će svi dugo da pamte.\nDevice su perfekcionisti i podrazumeva se da žele da njihova zabava bude apsolutno besprekorna i savršena, bez grešaka. Vole da organizuju i planiraju zabavu. Od hrane i pića do ukrasa, za Device sve mora da bude u savršenom...


Projekat socijalizacije djece u 13 smjena - NTV Arena\nVlada Republike Srpske zadužila je danas Javni fond za dječiju zaštitu da realizuje projekat socijalizacije djece Republike Srpske u skladu sa zakonskim propisima i predviđenom dinamikom, a u najboljem interesu djece učesnika projekta.\nProjekt će u ovoj godini biti realizovan u 13 smjena u periodu od 30. maja do 22. septembra, u skladu sa epidemiološkom situacijom i epidemiološkim mjerama.\nPlanirano je 12 desetodnevnih smjena i jedna osmodnevna.\nKako u 2020. godini projekat nije realizovan, a postupak izbora učesnika je sproveden, ove godine projektom će prioritetno biti obuhvaćena djeca za koju su u 2020. godini podneseni zahtjevi za učešće.\nProjekat će se, kao i prethodne četiri godine, realizovati na crnogorskoj obali u Omladinskom hostelu “Užice” u Bečićima, uz uvažavanje higijensko-epidemioloških mjera propisanih od relevantnih institucija Republike Srpske i Crne Gore.\nU budžetu Fonda planirano je 1.120.000 KM za realizaciju projekta.\nMinistarstvo zdravlja i socijalne zaštite zaduženo je da informiše Vladu o realizaciji projekta, saopšteno je iz Biroa Vlade Srpske za odnose s javnošću nakon današnje sjednice.\nOd 2002. godine zaključno sa 2019. ovaj jedinstven projekat Vlade Republike Srpske koji omogućuje besplatno ljetovanje za određene grupe djece iz Republike Srpske realizovan je 18 godina bez prestanka.\nProjekat se odnosi, prije svega, na djecu iz socijalno ugroženih porodica-korisnika prava iz socijalne i dječije zaštite, djecu iz višečlanih porodica, iz porodica boračke populacije, djecu sa posebnim potrebama i hroničnim zdravstvenim smetnjama, kao i posebno nadarenu djecu, talentovane sportiste i druge.\nU ovom periodu obuhvaćeno je više od 32.000 osoba, odnosno 26.471 dijete i 5.848 odraslih osoba, pratećeg osoblja iz svih lokalnih zajednica Republike Srpske, a svojim obimom, kontinuitetom i ciljevima, projekat je postao izuzetno važan i prepoznatljiv segment sistema dječije zaštite Republike Srpske.\nTags: fond za djeciju zastitu, rs, socijalizacija djece, vlada, vlada rs, zemlja\nCrna Gora ukida nošenje maske na otvorenom


"Čivija- ključ koji pokreće smeh"\nŠapčani će izaći na lokalne izbore\nIgra trule prestonice\n„Čivija- ključ koji pokreće smeh“\nBy Podrinske on\t 13 септембра, 2016 Šabac moj grad\nČivijada i Međunarodni Čivijaški karneval u Šapcu\nPod sloganom „Čivija- ključ koji pokreće smeh“ u četvrtak počinje 48. Čivijada u našem gradu, čija će centralna manifestacija, 9. Međunarodni Čivijaški karneval, biti održana u subotu, 17. septembra. Organizatori su i ove godine pripremili bogat trodnevni program za sve ukuse i generacije, a o posećenosti manifestacije dovoljno govori podatak da su svi smeštajni kapaciteti u gradu popunjeni. Očekuje se dolazak 31 karnevalske trupe, među kojima sedam nagrađenih, iz 15 zemalja sveta. Ove godine prvi put će doći gosti iz Rumunije, dok je dolazak karnevala iz Turske još uvek neizvestan zbog nestabilne političke situacije u zemlji.\nPrvog dana manifestacije biće održan Čivijaški čas u šabačkim Osnovnim školama „Janko Veselinović“, „Nikolaj Velimirović“, „Laza Lazarević“, kao i u osnovnoj školi u Majuru. U 18 sati u Školi primenjenih umetnosti biće otvorena izložba Miloša Simića „Od zvezda satkan“.\nSvečano otvaranje manifestacije zakazano je za 19 sati ispred Gradske uprave, kada će biti podignuta karnevalska zastava, nakon čega će uslediti i Karneval kućnih ljubimaca na gradskom trgu.\nProgram „Nek se točak pokrene“ na istom mestu od 20 sati, obuhvatiće proglašenje princeze i kraljice Čivijaškog karnevala, Šampitijadu, koncert grupe „Stari grad“ i nastup čoveka orkestra- Rada Zvižduka. Repliku čivijaškog točka koja će biti postavljena na gradskom trgu pokrenuće najstariji čivijaš, Ljuba Marković, na svoj 95. rođendan, čime će označiti početak manifestacije.\nU isto vreme, u Narodnom muzeju u Šapcu biće otvorena izložba karikatura i proglašeni pobednici na nagradnom konkursu za najbolji aforizam, satiričnu priču i karikaturu.\nDrugi dan Čivijade počinje promocijom evropskih karnevala u šabačkim školama i vrtićima i Bazarom starih umetničkih zanata koji će trajati tokom celog dana, i sutradan, u pešačkoj zoni u centru grada. Ispred Turističke organizacije grada Šapca biće promovisani turistički potencijali Hercegovine. Karneval trudnica i beba počinje od 17 sati i okupiće rekordan broj učesnika, kao i Dečiji čivijaški karneval, koji će okupiti više od 1.200 učesnika.\n-U petak gledamo najveći Dečiji karneval ove godine u Srbiji sa preko 1.200 učesnika i mnogo lepih i zanimljivih trupa. Prvi put nam dolazi trupa iz Rumunije koja će predstaviti svoju tradiciju na najbolji mogući način, počasni gost nam je Belgija, tako da se nadam da ćemo opravdati očekivanja. Jedino se plašimo najavljene kiše u subotu, ali mislim da ćemo i nju pobediti- rekao je organizator Čivijaškog karnevala Raduško Janković.\nZa 20 sati u Galeriji Kulturnog centra zakazano je svečano otvaranje izložbe Dragutina Dragana Petrovića „Sava i vreme teku zajedno“, a od 20.30 sati biće izveden mjuzikl „Braća (b)luzeri“ na gradskom trgu.\nU subotu, završnog dana manifestacije, u hali Šabačke gimnazije od 12 sati igraju se utakmice u malom fudbalu, glumci protiv konobara i novinari protiv političara. Tradicionalno Čivijaško kolo igraće se od 17.30 sati. Centralna manifestacija, Veliki međunarodni Čivijaški karneval, biće održana od 18.30 sati u pešačkoj zoni i na trgu. Novi predsednik Čivijaške republike biće promovisan od 21 sat na gradskom trgu, a očekuje se da će dosadašnji predsednik Zoran Kesić dužnost predati karikaturisti Marku Somborcu, čiji će radovi biti izloženi u otvorenoj galeriji. Od 22 sata u letnjoj bašti KUD „Abrašević“ biće priređen odgovor na vreme u kome živimo, program: Kneževina Čivijaluk- „Šta ‘oće ovaj ološ?“\nOrganizatori i pokrovitelji manifestacije su i Turistička organizacija grada Šapca, Grad Šabac, FECC (The Federation of European Carnival Cities) i Udruženje paraplegičara, a u organizaciju je uključeno i 115 volontera.\nPrevious ArticleOdgovorno ponašanje prvaka u saobraćaju\nNext Article UHAPŠENE SUDIJE\nSilvija 13 септембра, 2016 20:49\nSvaka čast Radusku i njegovoj volji i želji da se ovaj grad izdvoji na mapi najznačajnijih karnevalskih dana u Srbiji,a sigurna sam i šire.Tek će se za njega čuti.Ali postavljen je pravi temelj.To ne može i ne ume svako.Sjajno zaista.\nOno što mi smeta je kada vidim ovu desno zaposlenu u TOŠ-u. Napadnu, sa napadnom gestikulacijom i uopšte jednim izgovorom koji uzasno zvuci.Pitam se,čija je ćerka? Da li si ti devojko PR? Nemoj vise pred kamere.Nije dovoljna samo veza …\nSilvija 15 септембра, 2016 20:32\nSjajno Raduško.Čekamo karneval…\nA ova desno, mnogo a baš mnogo je antipatična.\nOne devojke „Bez veze“, mnogo su simpatičnije.\nAli dobro, verovatno nemaju da plate to radno mesto, ili su im roditelji nebitni za gradonačelnika.\nPodrinske, samo skinite prošle komentare, dobro je da su izazvali kod Vas bilo kakvu reakciju…\n22 фебруара, 2020 Šapčani će izaći na lokalne izbore\n22 фебруара, 2020 Grad sa ovakvom nagradom ima obavezu da se dalje razvija\n22 фебруара, 2020 Igra trule prestonice


Putopis sa Kajmakčalana | NIS\nAutor: Zorica Polimac\nNaša koleginica iz NIS-a, višegodišnji planinar, sportista i ljubitelj prirode, nedavno je učestvovala u planinarskoj akciji povodom stogodišnjice proboja Solunskog fronta i pobede srpske vojske u Prvom svetskom ratu. Prenosimo vam njena iskustva sa ovog veličanstvenog marša.\nU pohode divjunacima sa Kajmakčalana\nU čast 100 godina od proboja Solunskog fronta, uoči Petrovdana, planinari iz cele Srbije prepešačili su više od 100 kilometara duž linije Solunskog fronta na kojoj se srpska vojska herojski borila za slobodu i izvojevala pobedu u Prvom svetskom ratu. Na ovaj način odata je pošta precima i evocirane uspomene na slavne bitke na Dobrom polju, Sokolu, Kajmakčalanu…\nTabanajući po grebenima i vrhovima planina Kožuh, Kozjak i Nidže, jednom nogom u Makedoniji, a drugom u Grčkoj, zalazeći među rovove, osmatračnice i ruševine poljskih bolnica, nailazeći na šrapnele i delove artiljerijske municije, prisustvovali smo živom času istorije i uverili se da su i čitav vek kasnije na ovom prostoru prisutne seni ratnika. Na ovo bojište, srpska vojska je prebačena 1916. godine posle opravka na Krfu nakon albanske golgote. Sa jedne strane rova bili su srpski, francuski, britanski, ruski i italijanski vojnici, a sa druge, austrougarska, nemačka i bugarska vojska. Dve godine rovovovske borbe i nebrojene žrtve bile su potrebne da srpska vojska nadljudskom snagom osvoji ove nepristupačne kote i na taj način osigura povratak u Srbiju.\nVišednevno pešačenje 50-člane grupe po praktično bezvodnim prostranstvima mimo civilizacije, zahtevalo je profesionalnu logistiku i organizaciju. Uz dnevno sledovanje od 4,5 litra vode za svakog planinara, terenski džipovi su u bazne kampove koji su svake večeri formirani na novoj lokaciji donosili i transportne rančeve sa šatorima, vrećama za spavanje i ostalom neophodnom opremom. Grupa je usvojila vojnički režim- buđenje pre svitanja, brzo pakovanje šatora uz čeone lampe po mokroj travi, doručak pripremljen na primusu, pripremu neophodnih stvari za dvanaestočasovno pešačenje i pokret u šest sati ujutru. Uz profesionalne vodiče, za bezbednost su bili zaduženi i momci iz Gorske službe spasavanja.\nI tako, iz dana u dan, sa vrha na vrh – Zeleni breg, Golemi Kozjak, Sokol, Malo Nidže… sve do Kajmakčalana, najvišeg vrha planine Nidže, i „Vrata slobode“ kako su ga zvali srpski vojnici, koji su odatle prvi put zakoračili u svoju zemlju nakon Albanije i oporavka na Krfu. U spomen bitke na Kajmakčalanu koja se odigrala 1916. godine, kralj Aleksandar je 20-tih godina prošlog veka na njenom vrhu podigao spomen kapelu od belog kamena, „ukrašenu“ ogradom od ostataka artiljerijske municije, kao i bodljikave žice na kojoj su ostali brojni Srbi probijajući se u jurišu na bugarske rovove.\nU tom belilu na vrhu Kajmakčalana, ispred kapele koju obavijaju pramenovi magle i oblaka pomolili smo se senima predaka kojima je kralj poručio: „Mojim divjunacima, neustrašivim i vernim, koji grudima svojim otvoriše vrata slobodi i ostadoše ovde, kao večni stanari na pragu otadžbine“. Zapaljene sveće i mimohod pored urne u kojoj je bilo sahranjeno srce Arčibalda Rajsa koji je sa srpskom vojskom i narodom preživeo prelazak preko Albanije i lečio ranjene borce u poljskim bolnicama na frontu.\n„Irac na Solunskom frontu“\nRame uz rame sa Srbima koji su prošli ovu visokogorsku turu bili su i Mark Keating, Irac, sa svojim psom, labradorom Pajom. Ovaj srpski zet je na put pošao stopama svog pretka koji se kao pripadnik britanske vojske borio na Solunskom frontu. NJegovu ideju da akciju uveže sa sakupljanjem novca za pomoć srpskoj deci oboleloj od raka podelila je cela grupa učešćenjem u ovoj humanitarnoj akciji i promovišući SMS broj 7157 na svojim majicama. Irac je sa svojim vernim psom pre nekoliko godina prošao put dug 2000 kilometara od Beograda i Krfa i natrag. I ovu akciju je posvetio prikupljanju novca za aparate potrebne dečijoj onkologiji u Beogradu.\nTe noći, Kajmakčalan je „procvetao“ u jarkim bojama mnogobrojnih šatora.\nI nakon 100 godina, duž fronta, u šumarcima i na pašnjacima još uvek stoje rasuti grobovi neznanih junaka iz Prvog svetskog rata koji su ispisali najsjajniju stranicu srpske ratne istorije. I danas se pronalaze novi grobovi, a poštovaoci tradicije održavaju postojeća. Mi smo posetili samo deo, odajući poštu ispred kosturnice na Kajmakčalanu, grobova na seoskim grobljima u Skočiviru, Dobroveni, Živojnu i Baču, kao i vojničkom groblju u Bitolju.


Kompanija iz Nepala otvorila svoj prvi pogon u Evropi – nudle će se proizvoditi u Rumi | Ekonomist\nKompanija CG Corp Global iz Nepala, koja u svom sastavu ima 122 kompanije i 76 brendova, otvorila je svoj prvi pogon u Evropi, u Rumi. Svjetski poznate „wai wai“ nudle će se proizvoditi u ovoj fabrici i snabdjevati i cjelokupno evropsko tržište.\nCG CORP GOBAL, čiji je vlasnik dr Binod Čaudri, prvi milijarder u svijetu nepalskog porijekla, zajedno sa svojim sinom, gosp. Nirvanom Čaudrijem, generalnim direktorom CG CORP GLOBAL upravlja poslovima ove kompanije širom svijeta. Dr Binod Čaudri danas je zajedno sa svojim sinom Nirvanom Čaudrijem generalnim direktorom kompanije i predsjednikom Republike Srbije Aleksandrom Vučićem otvorio fabriku u Rumi.\n„Veoma sam ponosan na otvaranje ove fabrike,ovo je četvrta fabrika koju otvaram u Rumi.Dobar posao smo napravili sa Wai wai rezancima,jer je ovo fenomenalna firma milijardera iz Nepala,on će ovdje da širi svoj posao,pregovori su već u toku.\nZahvaljujem se našim prijateljima iz Nepala što su baš izabrali Srbiju za otvaranje ovakve fabrike.Procitao sam Knjigu Binoda Codrija o taktici poslovanja i kako su postigli velike uspjehe.Postigli su tako što i danas brinu o svakom dinaru i svakom radniku,kako im izgleda fabrika i da li su radnici zadovoljni.\nPonosan sam sto će na rezancima koje se budu izvozile širom Evrope stajati oznaka da su proizvedene u Srbiji“, rekao je na otvaranju predsjednik Republike Srbije Aleksandar Vučić.\nDr Binod Čaudri objasnio je da su izabrali Srbiju i Rumu nakon pažljive analize tržišta imajući u vidu prednost lokacije koja će olakšati logistiku snabdjevanja cijele Evrope, dostupnost sirovina u neopsrednoj blizini, kvalifikovanu radnu snage i konkurentnu strukturu troškova.\nPogon se prostire na 9,5 hektara i otprilike 6,000 kvadratnih metara ograđenog prostora u kome se nalazi najsavremenija oprema za proizvodnju instant nudli u vrijednosti od oko 9 miliona eura. Plan je da fabrika postepeno zaposli preko 400 radnika.\n– Fabrika u Rumi naš je izlaz ka evropskim tržištima imajući u vidu blizinu različitih tržišta u rasponu od 1,000 kilometara udaljenosti od Rume. „Wai wai“ nudle su jedan od brendova koji najbrže rastu u Jugoistočnoj Aziji, na Bliskom Istoku i u Americi. Sada ćemo vrijedno raditi u našoj fabrici iz Rume kako bismo ovaj brend učinili poznatim i u Evropi, objasnio je Nirvana Čaudri, generalni direktor kompanije CG CORP GLOBAL.\nOva nova grinfild investicija u Rumi ostvarena je u kratkom vremenskom roku, za 16 mjeseci, imajući u vidu obimnost projekta. Njenom ostvarenju doprinijela je proaktivna podrška vladinih tijela i lokalne administracije koja je veoma aktivno učestvovala u pronalaženju rešenja s ciljem da se ubrza realizacija projekta.\nSredinom septembra fabrika je započela komercijalnu proizvodnju za EU tržište, a smjenski kapaciteti su 150.000 pakovanja proizvoda.\nKompanija, koja je smještena u radnoj zoni Rumska petlja, dio je globalnog konglomerata Cinnovation Group, koji posluje u nekoliko poslovnih sfera: infrastruktura, hotelijerstvo, bankarstvo, potrošačka elektronika, prehrambena industrija, hidroelektrane, obrazovanje itd. i planira da proširi svoje poslovanje u budućnosti.


Ivica Tončev vređao sudiju i predsednika FSS na utakmici Javora i Radničkog iz Niša – RADIO SPORT\nIvica Tončev vređao sudiju i predsednika FSS na utakmici Javora i Radničkog iz Niša\nUtakmica između Javora i Radničkog je odigrana u nedelju u okviru Superlige Srbije, ali se još nije završila.\nDva dana kasnije objavljeno je da je predsednik niškog kluba, u zamrznutoj funkciji, visoki funkcioner SPS-a Ivica Tončev, vređao sudiju Srđana Jovanovića, ali i Slavišu Kokezu, predsednika Fudbalskog saveza Srbije.\nU izveštajima je navedeno da se incident dogodio u 72. minutu kada je arbitar prekinuo meč i zatražio da se loža sa predstavnicima Radničkog isprazni.\nS tim u vezi, putem medija se oglasio Dragiša Binić, koji je ranije imao funkciju komesara za integritet takmičenja, istakavši da “svako treba da snosi posledice za svoja dela i da bude kažnjen”.\nTončev je rekao da je na utakmici bio u svojstvu gledaoca i prokomentarisao ceo slučaj.\n“Samim tim što je zvanični dokument izašao iz Fudbalskog saveza Srbije i to što je neko tendenciozno uradio pokazuje šta je cilj. Ja nemam bilo kakav komentar i neću da komentarišem takve stvari. Ja sam bio kao gledalac na utakmici… Pitam se da li je delegat napisao da je klupa Radničkog napadana, bacanjem pikavaca, bacanjem svega? Mi ne želimo da spekulišemo, ne interesuje nas, neka FSS radi svoj posao, mi ćemo da gledamo fudbal”, istakao je Tončev.\nPodsetimo, bura u vezi sa utakmicom se podigla dan po njenom završetku, kada se Javor oglasio saopštenjem.\nRazlog za ti je bilo start defanzivca Radničkog Žarka Markovića nad Vanjom Zvekanovim zbog čega je dobio crveni karton u 11. minutu meča.\n“Mladi, perspektivni fudbaler Javor Matisa, Vanja Zvekanov, zadobio je tešku povredu u meču sa Radničkim iz Niša, koju mu je izuzetno grubim startom naneo Žarko Marković. Zbog ovakvih nepromišljenih poteza sportske karijere mnogih talentovanih igrača, poput Zvekanova, mogu biti dovedene u pitanje”, navedeno je u saopštenju.\nS tim u vezi, medijski prostor je dobio i bivši sudija Milan Radaković koji je govorio o “napadima na Jovanovića”.\n“Ne mogu da razumem zbog čega bi bilo kome padalo na pamet da analizira suđenje Jovanovića u Ivanjici. I on i njegov tim su zaslužili najvišu moguću ocenu. Donosio je ispravne odluke kako bi zaštitio igru i igrače. Opravdano je isključio igrača Radničkog koji je pogibeljnim startom teško povredio protivničkog fudbalera. Posle toga je u 70. minutu dosudio čist jedanaesterac za Javor. I nema dileme da je Jovanović postupio ispravno u obe sitaucije”, kazao je Radaković.\nPodsetimo, arbitar Jovanović je bio kritikovan i posle utakmice Lige Evrope između Fejenorda o Volfsbergera u Ligi Evrope, kada je dosudio tri penala, ali je bio i pohvaljen posle suđenja u meču Real Madrida i Šahtjora u Ligi šampiona.


Saopćenje, 2. 12 2020.\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda učestvovao je danas sastanak sa izvršnim direktorom Međunarodnog monetarnog fonda (MMF) Polom Hilbersom koji je, po preuzimanju ove dužnosti, upriličio video-susret s predstavnicima vlasti na nivou BiH.\nMinistar Bevanda poželio je uspjeh u radu Hilebrsu na novoj dužnosti te naglasio da je suradnja BiH i MMF-a dugogodišnja i izuzetno uspješna te očekuje da će tako biti i ubuduće.\nTokom sastanka govorilo se o aktivnostima koje su poduzete u vezi s novim arnžmanom s MMF-om o čemu trenutno pregovaraju Misija MMF-a i vlasti u entitetima i na nivou BiH.\nSagovornici su se složili da se reforme moraju provoditi u interesu cijelog društva te da se vlade suočavaju s velikim izazovima.\nNa prvom zajedničkom sastanku s Hilbersom u ime vlasti BiH sudjelovali su: predsjedavajući Vijeća ministara BiH Zoran Tegeltija, guverner Centralne banke BiH Senad Softić i zamjenik ministra finansija i trezora BiH Hazim Rančić.\nOve sedmice 6954\nOvog mjeseca 84281


Logistik CM – Digital Solutions – Logistik Software\nLogistik CM je softver čija je namena da pokrije kompletno poslavanje preduzeća u domenu poslovanja sa carinskom službom. Softver je predviđen da u budućnosti zameni i objedini postojeća naša rešenja iz ove oblasti a prvenstveno „Logistic manager 2007“ koji se danas koristi za izradu carinske dokumentacije. Izrađen je kao modularna aplikacija gde svaki modul predstavlja posebnu celinu koja je integrisana sa ostatkom softvera i drugim modulima. Sastavni deo ovog softverskog rešenja je i baza podataka koja je jedinstvena za sve module. Trenutno su u funkciji moduli NCTS i GMS.\nPrilikom popunjavanja deklaracije, korisniku su na raspolaganju razne pomoćne funkcije kao što su šifarnici, adresari, kopiranje već izrađenih deklaracija i drugo, a sve u cilju brže i kvalitetnije izrade dokumenata. Moguća je integracija i deljenje podataka sa softverom „Logistic manager 2007“.\nNCTS modul se koristi izradu tranzitnog dokumenta i pratećih poruka prema specifikaciji NCTS sistema. Omogućava razmenu poruka sa carinskom aplikacijom i servisima u sistemu NCTS. Poruke koje se razmenjuju moraju biti elektronski potpisane, što bi značilo da je osnovni preduslov za korišćenje softvera posedovanje kvalifikovanog digitalnog sertifikata. Razmenjene poruke se čuvaju u bazi podataka u izvornoj formi u kojoj su bile u momentu razmene što omogućava rekonstrukciju svakog posebnog scenarija u komunikaciji sa carinskom službom.\nGMS modul ili modul za upravljanje garancijama se, kao što mu ime i govori, koristi za poslove koju su vezani za garancije – obezbeđenja za tranzitne postupke sprovedene u sistemu NCTS. Kao kod NCTS sistema, komunikacija sa carinskom službom se obavlja po principu razmene digitalno potpisanih poruka.


Hanfa pokrenula postupak kontrole zbog afere u HNB\nTanjug 13. januara 2022. 08:33\nZAGREB – Hrvatska agencija za nadzor finansijskih usluga (Hanfa) pokrenula je postupak nadzora u Hrvatskoj narodnoj banci (HNB) povodom otkrića da su čelnici i zaposleni u centralnoj banci trgovali hartijama od vrednosti poslovnih banaka čije poslovanje kontrolišu.\nHanfta treba da utvrdi da li su zaposleni u HNB prekršili odredbe Uredbe o zloupotrebi tržišta i Zakona o tržištu kapitala prilikom trgovanja vrednosnim papirima banaka, odnosno da li je došlo do trgovanja na temelju povlašćenih informacija, prenosi portal Index.hr.\nHanfa će o rezultatima nadzora izvestiti javnost i u zavisnosti od rezultata nadzora podneti odgovarajuće prijave nadležnim državnim telima.\nU slučaj se uključilo i hrvatsko Županijsko državno tužilaštvo (DORH), koje je zatražilo da im Hanfa dostavi rezultate nadzora kako bi državno tužilaštvo, kao telo nadležno za krivično gonjenje, u zavisnosti od rezultata sprovedenog nadzora moglo da preduzme zakonom propisane mere i radnje iz svoje nadležnosti.\nPortal Index je objavio početkom ove nedelje da je više od 40 zaposlenih u HNB-u trgovalo u poslednjih 20 godina vrednosnim papirima banaka, pri čemu je zabeleženo ukupno više od 400 transakcija u vrednosti većoj od deset miliona kuna (1,3 miliona evra).\nPozivajući se na uvid u dokumentaciju istorije transakcija Centralnog klirinškog i depozitarnog društva (SKĐ), Index tvrdi da se među onima koji su trgovali papirima banaka nalaze i aktuelni guverner HNB Boris Vujčić, njegova zamenica Sandra Švaljek, bivši viceguverneri, aktuelni i bivši direktori unutar HNB-a, i drugi zaposleni u centralnoj banci.\nPortal navodi da se radi o kaznenom delu zloupotrebe povlašhcenih informacija, što Evropska centralna banka strogo zabranjuje.


Daun sindrom centar Banjaluka otvorio školu fudbala za djevojke\n15/01/2021 | 16:26 ⇒ 16:27 | Autor: RTRS\nDaun sindrom centar Banjaluka danas je otvorio školu fudbala za djevojke sa Daunovim sindromom.\nDaun sindrom centar Banjaluka - škola fudbalaFoto: RTRS\nU saradnji sa, DIF om i FK Borac nastavljena je škola fudbala za odrasle osobe sa Daunovim sindromom, a ono što je novo, to je prva škola fudbala za djevojke sa Daunovim sindromom.\nFudbal pomaže u smanjenju diskriminacije i izolacije osoba, doprinosi integraciji u društvu osoba sa Daunovim sindromom, kao i njihovih porodica.\n- Fudbal osnažuje osobe sa Daunovim sindromom i daje im moguhnost da prepoznaju svoje potencijale, a društvenoj zajednici da bude otvorenija prema ovim osobama i da ih uključuje kao ravnopravne članove društva - ističu u ovom centru.\nPočetkom, 2020. godine odigrana je utakmica sa timom Vlade Republike Srpske, u kojoj je tim DSC BL pobijedio rezultatom 5:2. Osobe sa Daunovim sindrom su ravnopravno, rame uz rame sa ministrima, direktorima, funkcionerima, advokatima, ljekarima, igrali fudbal.\n- Ovo je za osobe sa Daunovim sindromom dalo jednu veliku moralnu podršku i poslalo poruku u svijet da mi možemo sve ukoliko nam se pruži šansa. Vlada je pružila šansu da poboljšamo kvalitet života ovim osobama i njihovim porodicama - ističu u Daun sindrom centru Banjaluka.\nNesebičnu pomoć i podršku u realizaciji ovog projekta pružio je ministar pravde Anton Kasipovih koji je nabavio opremu, dresove i priredio prijem fudbalerima iz DSC BL u zgradi Vlade.\nTim DSC BL priprema se za utakmicu sa ruskim timom u Moskvi, kao i za revanš utakmicu sa timom Vlade Srpske, sada osnaženim i sa damama.\nOdlazak fudbalera iz DSC BL na Evropsko prvenstvo u fudbalu koji je trebalo da se održi u Turskoj prošle godine zbog korone odgođen je do daljnjeg.


TRUMP PRIHVATIO NEMINOVNOST: PRIZNAO PORAZ OD BIDENA, POČINJE PROCES TRANZICIJE | Hayat.ba\nTRUMP PRIHVATIO NEMINOVNOST: PRIZNAO PORAZ OD BIDENA, POČINJE PROCES TRANZICIJE\nNovoizabrani američki predsjednik Joe Biden službeno će predstaviti prve ljude koje je izabrao za svoj vladu, nakon ubrzanja tranzicije vlasti.\nMnogi od već najavljenih budućih saradnika su Bajdenove kolege iz vremena kada je bio u administraciji Baracka Obame\nKako je objavljeno ranije John Kerry bit će predstavnik za klimu, dok je veteran vanjske politike Anthony Blinken nominiran za državnog sekretara.\nPredsjednik Donald Trump konačno se složio da bi proces tranzicije trebao započeti, nakon nekoliko sedmica opiranja, piše danas BBC.\nUprava za opće poslove (GSA), savezna agencija koja nadzire primopredaju, rekla je da sada priznaje Bidena kao “očiglednog pobjednika” na izborima 3. novembra.\nPotez omogućava demokratama pristup milionima dolara sredstava, kao i brifinzima o nacionalnoj sigurnosti i vladinim zvaničnicima, kako bi se mogli pravilno pripremiti za preuzimanje predsjedničke funkcije 20. januara.\nTrump je rekao je da GSA mora “učiniti ono što treba”, ali i dalje odbija priznati rezultate, ponavljajući tvrdnje o “namještenim izborima”.